Višković: Srpska će naplatiti dugove od Federacije BiH | BL Portal\nVišković: Srpska će naplatiti dugove od Federacije BiH\nPredsjednik Vlade Republike Srpske Radovan Višković rekao je da bi BiH imala manje problema i vlast koja će se baviti rješavanjem problema ljudi da je i njen drugi entitet kao Srpska, koja je bolji dio BiH.\nOdgovarajući na insinuacije iz Federacije BiH /FBiH/ da je “Srpska propala, ali da joj to niko nije javio”, Višković poručuje da je Republika Srpska stabilna i po svemu država, da vlast i sve njene institucije funkcionišu.\nMišković naglašava da je propao drugi entitet /FBiH/, samo nije svjestan toga.\n“Zna se koja je krajnja potrošnja svakog entiteta… Neka nam vrate samo ono što nam svake godine otimaju od povrata PDV-a, a što nam pripada. Neka se ne brinu za Republiku Srpsku! Samo za prošlu godinu FBiH je u vezi sa tim uzela 33 miliona KM od Srpske i to nama pripada. Neka budu sigurni da ćemo sve te pare i dugove naplatiti”, izjavio je Višković za RTRS i najavio tužbu po tom pitanju.\nPrema njegovim riječima, ovaj problem bi na kraju mogao biti rješavan tako da Uprava za indirektno oporezivanje BiH u određenom periodu Federaciji BiH uplaćuje manju tranšu, a Srpskoj veću, sve dok novac ne bude namiren.\nKada je riječ o “Elektroprenosu BiH”, Višković je podsjetio da je u toj firmi danas, vjerovatno, “zarobljeno” blizu 200 miliona KM jer nema dogovora o tome da li će direktor biti Hrvat ili Bošnjak.\n“Hajdemo odblokirati investicije, a neka direktor bude imenovan u skladu sa procedurama. Pomenute investicije potrebne su svim ljudima u BiH”, naveo je Višković.\nOn je rekao da je za Republiku Srpsku, po raznim pitanjima, problem neformiranje vlasti u FBiH i BiH, zbog čega nema zabrane izvoza trupaca iz BiH, a postoje i problemi kada je riječ o dolasku pojedinih investitora u Srpsku.\n“Naš zahtjev je da bude zabranjen izvoz drvnih sortimenata iz BiH. Zašto da izvozimo trupce kada naši ljudi mogu da prave finalne proizvode i zaposle radnike”, naglašava Višković.\nVlada radi u skladu sa obećanjima\nPremijer Republike Srpske Radovan Višković izjavio je da Vlada Srpske radi u skladu sa planovima definisanim Ekonomskom politikom, o čemu govori podatak da će na narednoj sjednici Narodne skupštine biti razmatrani brojni zakoni koji će unaprijediti stanje u Republici.\n“Radimo u skladu sa obećanjima iz ekspozea i definisanih mjera Ekonomske politike. Želimo da, između ostalog, povećamo svoju prihodovnu stranu da bi i primanja budžetskih korisnika bila veća”, rekao je Višković večeras za RTRS.\nOn je naveo da je pripremljen Prijedlog zakona o izmjeni Zakona o bankama, koji će omogućiti da ovdašnje banke finansiraju velike infrastrukturne projekte domaćih kompanija i javnih preduzeća. “One će moći da, recimo, formiraju konzorcijum banaka i prate te projekte”, kaže Višković.\nVišković ocijenio pozitivnim rad kompanije “Integral inženjering”, koja, kako je rekao, uspješno realizuje velike projekte u zemlji i inostranstvu.\nOn je naveo da je formirana radna grupa koja će raditi na izmjenama Zakona o Investiciono-razvojnoj banci Srpske.\n“Ozbiljno radimo na tome uz pomoć eksperata Svjetske banke. Sa zakonskim rješenjem na tom planu pojavićemo se, vjerovatno, u septembru”, rekao je Višković.\nKada je riječ o Prijedlogu zakona o podsticajima u privredi, koji je upućen Narodnoj skupštini po hitnom postupku, Višković je istakao da je namjera da se vrate sredstva svim privrednim subjektima koji povećaju plate radnicima, posebno onima u realnom sektoru.\n“Time želimo stimulisati te subjekte da svojim radnicima povećaju plate, da ljudi budu zadovoljniji i da manje odlaze sa ovih prostora. Za poslodavce koji su radnike plaćali na nivou najniže plate pa do 550 KM, povrat je 30 odsto, a za one koji su ih plaćali više od pomenutog iznosa povrat je 70 odsto. Taj zakon stupa na snagu od 1. jula”, naveo je Višković.\nOn je rekao da se Zakonom o podsticajima želi riješiti i postojeći problem nelegalnih isplata dijela plata u “kovertama” i “na ruke”.\n“Želimo da te stvari uvedemo u legalne tokove i proširimo obuhvat. Ako smo do sada imali 1.000 privrednika koji su transparentno uplaćivali poreze i doprinose, a sada to podignemo dvostruko, znači da se krećemo ka cilju – da punimo budžet na bolji način. I kada napunimo budžet onako kako smo planirali, ići ćemo u smanjenje zbirne stope poreza i doprinosa za sve privrednike Srpske”, istakao je Višković.\nOn je rekao da Vlada Srpske rješava probleme u zdravstvenom sektoru, najavivši da će do kraja godine najmanje 20 domova zdravlja biti uvedeno u trezorski sistem.\n“Time će njihove obaveze biti svedene na nulu i biće predati lokalnim zajednicama koje trebaju da vode računa o njima. Budžetske tranše domovima zdravlja i dalje će biti dovoljne za funkcionisanje. Dakle, gomilanja obaveza više nema, to smo zaustavili i ove probleme rješavamo sa ekspertima Svjetske banke”, poručio je Višković.\nOn je dodao da će rješavanje ovih problema čekati i neke naredne vlade.\n“To je najteže pitanje Vlade. Dug našeg zdravstvenog sistema je 1,05 milijardi KM, ali samo u posljednjih pet godina Srpska je u ovaj sistem, odnosno izgradnju novih bolnica i opremanje, uložila više od tog iznosa. Time smo podigli nivo usluga, ali želimo da i dalje to radimo uporedo sa rješavanjem problema dugova”, rekao je Višković.\nOn je potvrdio da iz Univerzitetskog kliničkog centra Srpske nije otišao nijedan ljekar.\n“Dolaze stručnjaci koji edukuju naše ljude i veoma brzo ćemo biti u poziciji da tamo, prvi put u Srpskoj, imamo kardiohirurgiju. Takođe, radićemo na tome da povećavamo plate ljekara”, rekao je Višković i istakao da Vlada vodi računa o ravnomjernom razvoju cijele Srpske, o čemu govori i podatak da će u istočnom dijelu Republike biti realizovani brojni veliki infrastrukturni projekti.\nPremijer je rekao da je zadovoljan bezbjednosnom situacijom u Republici bez obzira na incidente, poput pojedinih ubistava na čijem rješavanju rade Ministarstvo unutrašnjih poslova /MUP/ i pravosudne institucije.\n“Ta ubistva se dešavaju svuda u svijetu, u razvijenim zemljama i dalje ima neriješenih ubistava… Imaćemo na narednoj sjednici parlamenta izvještaj MUP-a za prošlu godinu i za prva četiri mjeseca ove, gdje niko ne može reći da je bezbjednosno stanje loše i zastrašujuće”, izjavio je Višković.\nGovoreći o potrebi za osnivanjem rezervnog sastava Policije Srpske, Višković je naveo da isti sastav treba i policiji Federacije BiH, navodeći da je rezerviste imala i bivša Jugoslavija.\n“Ne znam zašto se i u Sarajevu podigla tolika prašina o toj temi”, kaže Višković.\nNa pitanje da li je to priprema za neki novi rat i odbranu Srpske, Višković je naveo da formiranje rezervnog sastava policije ne treba plašiti nikoga i da se Srpska “ni za šta ne sprema”.\n“Imamo migrantsku krizu kojom se posljednjih pola godine niko ozbiljno ne bavi na nivou zajedničkih institucija. Granična služba ne može da obezbijedi granicu i stalno traže pomoć od entitetskih policija. Oni im ne mogu dovoljno pomoći u suzbijanju ilegalnog prelaska granice. Dakle, zašto dio rezervne policije ne bi preuzeo neke nadležnosti redovnog sastava i pomogao u obezbjeđivanju granice”, naveo je Višković.\nKada je riječ o penzionerima, Višković je napomenuo da je nedavno toj populaciji obećao da će, počev od julske penzije, uslijediti vanredno povećanje njihovih primanja za dva odsto.\n“Nama su penzioneri od posebnog interesa i to stalno pokazujemo jer smo u nekoliko godina povećali penzije za 20 odsto. Iskreno, to nije nivo da se od penzije može normalno živjeti, ali zahvalan sam penzionerima što razumiju namjere i poziciju Vlade. Dakle, kada god se pojavi prostor za povećanje penzija, mi ćemo to uraditi”, rekao je Višković.\nPrema njegovim riječima, Srpska po osnovu poreza i doprinosa mjesečno prikupi za penzije 71 milion KM, a isplaćuje se 91 milion.\nOn je naveo da Srpska ima oko 263.000 penzionera, a da je prosjek radnog staža 29 godina.\n“Svuda u Evropi je to 40 i više godina radnog staža, što znači da smo u penzioni sistem `usisali` ljude koji nisu ni imali pravo na penziju. Ali srećan sam što smo tim ljudima pomogli da u jednom momentu prežive, jer je mnogima to bilo jedino primanje”, naveo je Višković i otkrio da samo osam odsto penzionera ima 40 godina staža.\nOn je rekao da bi u Srpskoj u idealnoj situaciji trebalo da bude četiri i više radnika po jednom penzioneru, te da Vlada sa ostalim institucijama ulaže velike napore da popravi demografsku situaciju u Srpskoj.\nVišković je rekao da je ukupna zaduženost Srpske na nivou 48 odsto BDP-a, podsjetivši da je gornja granica 60 odsto.\n“Javni dug je 38 odsto, a gornja granica je na nivou od 55 odsto”, precizirao je Višković.\nU Banskom dvoru počele Spasovdanske svečanosti\nRadnici Željeznica RS ipak idu u štrajk\n“Virus ne poznaje granice”: Dječji hirurg tvrdi da pandemija korone liči na probu biološkog rata\nTeške vijesti iz Zenice: Preminule dvije osobe koje su bile zaražene koronom\nČekaju se rezultati testa: Porodilji nakon carskog reza utvrđena upala pluća\nZa automobile i pješake: Uskoro privremeni granični prelaz na Savi kod Svilaja


Vučić odgovara EU zbog demarša Srbiji\nPredsednik Vlade Srbije Aleksandar Vučić održaće u petak konferenciju za novinare povodom demarša Evropske unije upućenog Srbiji.\nU Vladi Srbije potvrđeno da je demarš stigao, dok u sedištu EU u Briselu beogradskom Tanjugu nisu mogli da potvrde da je Srbiji upućen demarš, ali su zvaničnici Unije upućivali na zaključke sa nedavno održanog sastanka šefova diplomatija EU, u kojima se treće zemlje i zemlje kandidati pozivaju da ne koriste ruski embargo protiv evropskih proizvođača.\n"Evropska unija žali zbog objave mera Ruske Federacije o zabrani uvoza određenih poljoprivrednih proizvoda iz Evropske unije. Da bi se obezbedilo jedinstvo međunarodne zajednice i poštovanje međunarodnog prava, Evropska unija očekuje od trećih zemalja i zemalja kandidata da se uzdrže od mera koje su usmerene na iskorišćavanje novih trgovinskih mogućnosti nastalih nakon uvođenja ovih mera", navodi se u tački 11 zaključka sa sastanka Saveta ministara Evropske unije 15. avgusta.\nPotpredsednik Vlade i ministar spoljnih poslova Ivica Dačić izjavio je da EU od Srbije traži da državnim merama ne podstiče izvoz na štetu Unije, što će Vlada Srbije pažljivo razmotriti i o tome zauzeti stav.\n"Srbija nije ni uvodila bilo kakve posebne mere kojima bi podsticala takve aktivnosti. Mi ćemo pažljivo razmotriti to obraćanje EU i o tome će vlada zauzeti stav", rekao je Dačić.


[FON] : Postdiplomske studije : Specijalističke strukovne studije\nPočetna strana > Postdiplomske studije > Specijalističke strukovne studije\nNastavni plan i program specijalističkih strukovnih studija\nSpecijalističke strukovne studije na Fakultetu organizacionih nauka Univerziteta u Beogradu imaju najmanje 60 ESPB bodova.\nSpecijalističke strukovne studije na Fakultetu organizacionih nauka Univerziteta u Beogradu se odvijaju u okviru četiri studijska programa: Informacioni sistemi i tehnologije, Menadžment, Operacioni menadžment i Upravljanje kvalitetom. U skladu sa tačkom 5 člana 28 Zakona o visokom obrazovanju u okviru svakog od studijskih programa definisana su studijske oblasti.\nSpecijalističke strukovne studije se odvijaju tokom dva semestra. U skladu sa tačkama 9 i 10 člana 28 Zakona o visokom obrazovanju u prvom semestru kandidat bira, sluša i polaže ukupno 5 predmeta iz lista obaveznih i mogućih izbornih predmeta na odabranoj studijskoj oblasti iz datog studijskog programa. Svih pet predmeta nose po 5 ESPB bodova. Takođe, kandidat je obavezan da obavi praksu iz odabrane studijske oblasti koja nosi 5 ESPB, kao pripremu za izradu specijalističkog rada. Praktičan rad se izvodi pod nadzorom mentora u odgovarajućoj laboratoriji ili centru Fakulteta, odnosno u ustanovi sa kojom Fakultet zaključi sporazum. Kandidat radi i brani specijalistički rad koji nosi 30 ESPB bodova.\nStudent koji završi specijalističke strukovne studije stiče stručni naziv specijalista sa oznakom zvanja drugog stepena strukovnih studija iz odgovarajuće oblasti – professional master.\nU skladu sa drugim stavom člana 42 Zakona o visokom obrazovanju Nastavno-naučno veće Fakulteta organizacionih nauka će regularno razmatrati organizaciju rada i aktuelnost programa rada i po potrebi izvršiti dopune i izmene nastavnog plana specijalističkih strukovnnih studija za svaku školsku godinu.\nOdnose s javnošću i multimedijalne komunikacije\nMenadžment kulture i umetnosti\nMenadžment u farmaciji\nStrateški menadžment u saobraćaju\nMenadžment tehnologije i inovacija\nUpravljanje malim i srednjim preduzećima


17.05.2022. / 14:34\nBANJALUKA – Ukupna dobit najvećih banjalučkih građevinskih firmi u prošloj godini iznosila je 38 miliona KM, što je skoro duplo manje u odnosu na 2020. godinu kada su ove kompanije zajedno zaradile više od 70 miliona KM, pokazala je analiza portala CAPITAL.\nIz finansijskih izvještaja ovih preduzeća vidljivo je da su najveći pad dobiti imale dvije firme u vlasništvu porodice biznismena Slobodana Stankovića.\nNaime, Stankovićev „Integral inženjering“ Laktaši lani je ostvario manji ukupan prihod nego 2020. godine.\n„Integral“ je za 2021. godinu prijavio prihod od 200.000.000 KM, dok je ukupan prihod te kompanije godinu ranije bio veći za 45 miliona.\nDobit Stankovićevog „Integral inženjeringa“ pala za 26 miliona KM\nKada govorimo o dobiti „Integral inženjeringa“ u prošlog godini, ona je značajno umanjena. Lani je iznosila 15,5 miliona KM dok je u 2020. godini firma ostvarila dobit od 41,5 miliona KM.\nProšle godine firma je zapošljavala 844 radnika, dok je godinu ranije imala 27 radnika više.\nDruga firma u vlasništvu porodice Stanković “Integra inženjering“ ostvarila je u 2021. godinu prihod od 50 miliona KM, dok je godinu ranije prihod bio za 800.000 manji.\nPrijavljena „Integrina“ dobit sa 396 radnika lani je iznosila osam i po miliona KM, što je skoro duplo manje nego prethodne godine kada je dobit iznosila nešto više od 15 i po miliona KM sa sedam radnika manje.\nStankovićeve firme godinama unazad dobijale su najunosnije poslove i izgradile kompleks Vlade i sjedišta drugih institucija Republike Srpske. Posljednjih godina uglavnom se bave gradnjom autoputeva, mostova i hidroelektrana.\n„Grand trade“ u plusu 2,2 miliona, GP „Krajina“ 4,8 miliona\nFirma „Grand trade“ koja gradi stambeno poslovni kompleks u centru Banjaluke čije je jedan dio završen i prodat kompaniji „Mtel“ ostvarila je u 2021. godini ukupan prihod od 7,6 miliona KM. Time je ukupan prihod firme u vlasništvu Mile Radišića uvećan za više od šest miliona KM u odnosu na prethodnu godinu kada je iznosio milion i po KM.\nDobit Radišićeve kompanije sa 15 radnika u 2021. godini bila je 2,2 miliona KM, a godinu ranije kada je firma imala tri radnika manje, iznosila je pola miliona KM.\n“Hidro-kop” Radislava Babića ostvario je prošle godine prihod od 16,7 miliona KM, a dobit ove građevinske firme iznosila je 3,4 miliona KM sa 158 radnika.\nPrethodne godine Babićevo preduzeće imalo je četiri radnika manje i prijavljeni prihod od 22.5 miliona KM od čega je 6.8 miliona dobiti. Projekti na kojima je angažovan „Hidro-kop“ su naselje „City block“ i naselje „Panorama“ u Banjaluci.\nGP „Krajina“ u većinskom vlasništvu Milenka Čičića i Borka Đurića imala je u 2021. godini prihod od 14,5 miliona KM, dok je 2020. prihod bio 13,2 miliona KM.\nKad je u pitanju ostvarena dobit ovo preduzeće zabilježilo je rast od milion i po maraka u odnosu na prethodnu godinu. Ostvarena dobit „Krajine“ u 2021. godini sa 120 radnika bila je 4,8 miliona KM, dok je 2020. godine dobit iznosila 3,3 miliona KM uz sedam radnika više.\nProfit „Aragoste invest“ povećan za dva miliona\n„Aragosta invest“ Veljka Jarića imala je prošle godine prihod nešto veći od 18,6 miliona KM, što je sedam miliona manje nego prethodne godine kada je iznosila 11,6 miliona KM.\nDobit kompanije sa 102 zaposlena radnika u 2021. iznosila je 3,1 milion KM dok je godinu ranije bila dva miliona manja, tačnije 1,1 milion KM, s tim da su imali jednog radnika više.\nPodsjećamo, banjalučki biznismen i vlasnik građevinskog preduzeća “Aragosta Invest” Veljko Jarić, kupio je zemljište nekadašnje “Mljekare” na kojem planira praviti stambeno – poslovni kompleks o čemu je CAPITAL nedavno pisao.\n„Hidroenergo“ u vlasništvu Saše Kondića, Jelenka Lolića i firme „Bel Invest“ u 2021. godini ostvario je dobit od 358.000 KM iako je zapošljavao samo dva radnika.\nPrethodne godine, iako su imali jednog radnika manje, dobit je bila veća za skoro 200.000 KM i iznosila je 553.000 KM. Ova kompanija gradi stambene objekte u naselju Ada u blizini „Incela“ u Banjaluci.\nProšle godine „Ekvator“ Đorđe Davidovića je sa sedam radnika ostvario prihod od 1,8 miliona KM, od čega je imao samo 17.466 KM dobiti. Godinu ranije „Ekvator“ je sa istim brojem radnika imao dobit od skoro 60.000 KM, a prihod je bio 2,6 miliona.\nPrema podacima APIF-a „Ekvatoru“ je blokirano ukupno 18 računa.\nPodsjećamo, Okružni privredni sud u Banjaluci nedavno je poništio Ugovor o ustupanju potraživanja između firmi “Ekvator” i “Banigo-građenje” , a na osnovu kojeg je iz budžeta grada skinuto dva miliona maraka.\nPrije nego što će, po osnovu pravosnažne sudske presude, skinuti dva miliona sa računa Grada Davidović je ta potraživanja prenio na firmu „Banigo – građenje“ kako bi izbjegao da mu novac „legne“ na prethodno blokiran račun i gdje bi Gradu morao platiti oko 350.000 KM duga, a o čemu je CAPITAL ranije pisao.\n26.04.2022 | 14:15


Ona je reagovala na izjavu američkog državnog sekretara Entonija Blinkena da NATO ne planira agresiju protiv Rusije i da je jedina „agresija koja se mogla videti prethodnih godina dolazila od Rusije“.Podsetila je da su na Kubi, u Nikaragvi i Belorusiji sprovedeni pokušaji svrgavanja vlasti uz elemente hibridnog rata koji su sprovodile Amerika i zemlje NATO.Stotine specijalnih operacija, čiji je cilj mešanje u unutrašnje stvari suverenih država i promena političke agende – to je rutina za NATO, ocenila je Zaharova.Predsednik SAD Džozef Bajden će ,od 9. do 10. decembra biti domaćin virtuelnog samita za lidere iz vlade, civilnog društva i privatnog sektora, a Samit će se fokusirati na izazove i mogućnosti sa kojima se suočavaju demokratije i pružiće platformu liderima da preuzmu i pojedinačne i kolektivne obaveze u odbrani demokratije i ljudskih prava u zemlji i inostranstvu.U Kremlju su ocenili da Sjedinjene Države pokušavaju da privatizuju demokratiju i da povuku nove linije razdvajanja između država pripremajući samit bez učešća Rusije i Kine.\nrusija, politika, marija zaharova, ruska agresija, entoni blinken, rusija – politika\n„Sirija, Libija, Irak, Jugoslavija – otvorena oružana agresija NATO na čelu sa SAD. U Ukrajini imamo rukovodstvo antiustavnih prevrata koje su realizovali SAD zajedno sa NATO i EU“, navela je ona.\nStotine specijalnih operacija, čiji je cilj mešanje u unutrašnje stvari suverenih država i promena političke agende – to je rutina za NATO, ocenila je Zaharova.\n„Tako da ovakve izjave državnog sekretara nisu ništa drugo do neuspešan pokušaj stvaranja ideološke baze za Samit demokratije. Ako su u Stejt departmentu odlučili da nađu agresore koji krše međunarodno pravo, onda partneri taj proces treba da započnu pred ogledalom “, zaključila je Zaharova.


Putin odlikovao Miloša Bikovića - Društvo - Dnevni list Danas\nPočetna » Društvo » Putin odlikovao Miloša Bikovića\nPredsednik Rusije Vladimir Putin uručio je srpskom glumcu Milošu Bikoviću nagradu „Medalja Puškina“.\n0Piše: Danas Online/FoNet 04. novembra 2018. 16.08 Izmenjeno: 16.10\nNa Dan narodnog jedinstva Rusije, kako prenosi RTS, uručene su državne nagrade, između ostalog, srpskom glumcu Milošu Bikoviću i gradonačelniku glavnog grada Hrvatske Milanu Bandiću. Ceremonija uručenja medalja i svečani prijem upriličeni su u Velikom kremaljskom dvorcu.\nBiković se na ruskom jeziku zahvalio ruskom predsedniku Putinu i čestitao Dan narodnog jedinstva. „Medalja Puškina“ ustanovljena je 1999. godine i dodeljuje se za zasluge u oblasti kulture, prosvetiteljstva, književnosti i umetnosti, za veliku ulogu u očuvanju kulturnog nasleđa, za zbližavanje kultura i nacija.\nPutin na ovaj praznik tradicionalno uručuje priznanja za doprinos u jačanju jedinstva ruske nacije, a nagrade dobijaju i strani državljani za posebne zasluge u jačanju mira, prijateljstva, saradnje i međusobnog razumevanja među narodima, očuvanju i promociji ruskog jezika u inostranstvu. Dan narodnog jedinstva obeležava se 4. novembra od 2005. godine, kao pomen na događaje iz 1612. godine, kada su ustanici predvođeni Kuzmom Minjinom i Dmitrijem Požarskim oslobodili Moskvu od poljskih osvajača, navodi RTS.\nMiloš Biković, odlikovanje, Vladimir PutinMoskva\nPutin: Ustavom zabraniti da visoki funkcioneri imaju i drugo državljanstvo


Uvođenje instituta ''tri udarca'' u okviru izmena Krivičnog zakonika | PROPISI.NET | Svi propisi Republike Srbije online\nNaslovna Pravo Uvođenje instituta “tri udarca“ u okviru izmena Krivičnog zakonika\nUvođenje instituta “tri udarca“ u okviru izmena Krivičnog zakonika\nČlanovi radne grupe, pored predstavnika ministarstava pravde, unutrašnjih poslova i zdravlja, su i sudije, tužioci, predstavnici svih relevantnih institucija, kriminoloških instituta, kao i predstavnici strukovnih udruženja i nevladinih organizacija.\nTim povodom državni sekretar Ministarstva pravde Radomir Ilić rekao je Tanjugu da izmene KZ-a uvode kaznu doživotnog zatvora i idu u pravcu poostravanja kazni za povratnike u izvršenju krivičnih dela sa elementnima nasilja, kao i za trgovce i proizvođače droge.\nPored toga, kako je dodao, izmenama će biti ograničena mogućnost da sud ublaži kazne ispod minimuma, kao i da se reguliše pitanje uslovne osude, kako ne bi bila izricana u velikom broju slučajeva.\n„Sada sudovi izriču uglavnom uslovne osude u preko 50 odsto slučajeva, ublažavaju kazne ispod minimuma, a takva situacija nije dopustiva jer to znači da su kriminalci na slobodi“, naveo je Ilić.\nOn je istakao da ove izmene zakona imaju u preventivni i represivni karakter. „Represivni, jer će biti izvesnost kažnjavanja – onaj ko jednom ili više puta učini neko teško krivično delo sa elementima nasilja sigurno će biti u zatvoru – ako to javni tužilac dokaže. Sa druge strane stroge kazne imaće odvraćajući karakter za potencijalne učinioce krivičnih dela“, smatra Ilić.\nNapomenuo je da ove izmene prate primer najboljih evropskih praksi zemalja Evropske unije, pre svega Velike Britanije i Austrije i da će Srbija u narednih nekoliko meseci izvršiti opsežnu promenu Krivičnog zakonika (KZ).\nDirektor policije Vladimir Rebić rekao je Tanjugu da su članovi grupe danas analizirali pooštravanje sankcija pre svega za krivična dela sa elementima nasilja kao što su krivična dela ubistva, teška ubistva, nasilničko ponašanje, nanošenje teških telesnih povreda, nasilje u porodici, ali i krivičnih dela iz oblasti zloupotreba narkotika, nelegalnog držanja oružja, nelegalnih eksplozivnih naprava.\nNamera je da se u srpsko zakonodavstvo uvede takozvani institut „tri udarca“, naveo je Rebić i pojasnio da to podrazumeva da učiniocu dela sa elementom nasilja, koji to delo ponavlja to bude značajno teža okolnost.\n„Prilikom drugog slučaja kada učini to delo njegova minimalna kazna treba da bude najmanje trostruko veća nego što je zaprećena kazna za to krivično delo, a u slučaju da to učini treći ili svaki sledeći put može očekivati kaznu zatvora koja će biti najmanje 80 odsto od maksimalne zaprećene kazne za to krivično delo“, rekao je Rebić.\n„Na primer, za jedno krivično delo za koje je u u ovom trenutku zaprećena kazna od 2 do 10 godina, u prvom slučaju sudija će moći da mu opredeli kaznu od 2 do 10 godina, ako ponovi delo kazna će biti u rasponu od 6 do 10 godina, a u svakom sledećem slučaju kazna će biti u rasponu od 8 do 10 godina“, precizirao je Rebić.\nOve izmene će, kako smatra Rebić, doprineti da učinioci tih krivičnih dela budu „tamo gde im je mesto“, a ne na ulicama.\n„Naša očekivanja su da će nakon ovih izmena biti obezbeđen ambijent za veću bezbednost građana Srbije“, rekao je direktor.\nPredsednik Srpskog udruženja za krivično-pravnu teoriju i praksu Stanko Beatović smatra da „moramo da ožitvorimo princip odgovornosti zbog neodgovornosti“.\n„Ako država hoće da ima više uspeha na polju borbe protiv kriminaliteta mora da preduzme mere na tri polja. Prvo polje je vezano za kaznenu politiku, koja mora da bude adekvatna“, rekao je Beatović i izrazio podršku inicijativi za uvođenje kazne doživotnog zatvora, ali samo pod jednim uslovom.\nTaj uslov je da kazna doživotnog zatvora bude normirana u skladu sa odgovarajućim međunarodnim pravnim standardima, jer ako se to ne bi desilo onda bismo imali više štete, nego koristi od toga, smatra Beatović.\nDrugo polje na kojem se mora preduzeti inicijativa i koje prema njegovom mišljenju ima ključni značaj u ovom momentu, jeste povećanje stepena izvesnosti krivične odgovornosti učinilaca krivičnih dela.\n„Kriminološka istraživanja govore da najveći broj učinilaca krivičnih dela, posebno onih zbog kojih je ova inicijativa za izmene pokrenuta, vrše krivična dela jer smatraju da neće biti otkriveni ili u slučajevima da budu procesuirani da će na neki način izbeći krivičnu odgovornost. Ako mi ne podignemo taj stepen izvesnosti budućih potencijalnih izvršioca krivičnih dela na daleko veći nivo, mislim da i sa ovom intervencijama nećemo postići ono što treba“, precizirao je Beatović.\nTreće polje izmena podrazumeva radikalne mere kako bi se povećao stepen efikasnosti krivičnih postupaka jer, kako je naveo, kada određeni krivični postupak traje preko pet godina – to mora da bude alarm za nadležne državne organe da preduzmu neke mere.\nPrema njegovim rečima, istraživanja pokazuju da preko 10 odsto predmeta traje preko pet godina, za šta, kako kaže, nema opravdanja.\nŠto se tiče odlaganja glavnog pretresa, Beatović kaže da postoji odredba da glavni pretres mora da traje, da ne može da bude prekidan, ali da to nije slučaj kod nas, već pravilo da se pretresi odlažu i to ne na nekoliko dana, već na nekoliko meseci.\n„U vezi sa tim treba uzeti u obzir da okrivljeni i advokati odbrane imaju uticaj na odugovlačenje postupka, i da čak šta više i zloupotrebljavaju određene krivično procesne norme, ali kako odbrana ima mogućnost da utiče na odugovlačenje, tako i sud ima dužnost da spreči zloupotrebu normi“, smatra Beatović.\nAko se ove dve pretpostavke ne budu dovele na nivo na kojem moraju da budu, nećemo imati ti povećanje uspeha u borbi protiv kriminaliteta, zaključio je on.\nUvođenje instituta ''tri udarca'' u okviru izmena Krivičnog zakonika


Šumadija u suficitu 300 miliona evra - Bizlife.rs\n21:58 Kragujevac, 05/03/2019\nPrivreda Šumadije i Pomoravlja prošle godine je izvezla proizvode za 1, 56 milijardi, a zabeležila uvoz od 1,27 milijardi i tako ostvarila spoljnotrgovinski suficit vredan 295 miliona evra.\nIpak, zbog pada plasmana Fijatove fabrike automobila u Kragujevcu, prošlogodišnji obim spoljnotrgovinske razmene nešto je manji no ranijih godina.\nOvdašnje kompanije su najviše izvozile u zemlje EU, konkretno u Italiju, Slovačku, Nemačku, i Češku, kao i u države u regionu, pre svega u Bosnu i Hercegovinu. Istovremeno su i najviše uvozila iz EU, odnosno iz Italije, Nemačke i Poljske, kao i iz Južne Koreje.\nNa listi izvoznih proizvoda i dalje prednjači automobili i delovi za ugradnju u putnička i ostala drumska vozila, zatim proizvodi od plastike, te gvožđa i čelika, kao i nameštaj, delovi šinskih vozila i drugi.\nNajveći izvoznici i dalje su kompanija Fijat Krajsler automobili Srbija, fabrika Jura u Rači, proizvođač delova od plastike za građevinarstvo Peštan iz Aranđelovca, kragujevački proizvođač nameštaja Forma Ideale.\nMeđu značajnim izvoznicima su i Simensova fabrika za proizvodnju pozicija za šinska vozila, zatim Zastavina fabrika oruža, a sve bolju trgovinsku razmenu sa svetom ima Zastava kovačnica, najstarija i najveća fabrika otkovaka na Balkanu.\nU Regionalnoj PK procenjuju da najveći potencijal za privredni rast imaju kompanije koje posluju u okviru novog industrijsko-tehnološkog kompleksa „Majnd park“ u zoni „Sobovica – Lužnice“, u kojoj za sada posluju Simensova fabrika za vagone i lane otvoreno preduzeće Milanović grupe koje takođe proizvodi pozicije za šinska vozila.\nNarednog meseca u Majnd parku bi trebalo da bude otvorena još jedna firma Milanović grupe, dok je za juli najavljeno otvaranje Simensove fabrike za proizvodnju tramvaja za svetska tržišta.\nekonomija izvoz uvoz fijat simens kragujevac milanovic šumadija


Harley Davidson predstavio dizajn za nove električne bicikle | BL Portal\n22. Avgusta 2019. 17:58\nHarley Davidson LiveWire električni bicikli možda dobijaju najviše pažnje u posljednje vreme, ali kompanija ima i druge električne adute, pa već može da se vidi prototip za novi e-bicikl koji dolazi iz iste kompanije, ali, kako se tvrdi, sa više zanimljivih opcija.\nKompanija je nedavno objavila informacije o novoj liniji električnih bicikala, pa je moglo da se zaključi da planira tri modela koji izgledaju „grublje“ od prethodnih, te liče na terenske bicikle. Iz kompanije kažu da su uprkos tome novi modeli laki, brzi i jednostavni za korišćenje, te dizajnirani tako da odgovaraju gradskim uslovima vožnje.\nHarley ovim potezom ulazi na već aktivno tržište, koje nudi e-modele po cenama koje se kreću od 500 do 10 hiljada dolara, što znači da će funkcije koje se obećavaju morati da budu dovoljno zanimljive da privuku dovoljno korisnika.\nNa fotografijama prototipa mogu da se vide dijelovi koji su standardni za e-bicikle, te prostor za bateriju koji nije dovoljno veliki da bi model bio samo električan, tako da će vozači tokom korišćenja verovatno upotrebljavati i pedale.\nIz kompanije je potvrđeno da su fotografije prototipa utemeljene u realnosti, ali se i dalje opisuju kao „koncepti za budućnost,“ što znači da se verovatno neće uskoro naći u prodaji, ali da se na njihovom razvoju ipak radi, prenosi PC Press.\nTags: električni bicikl, Harley Davidson\nZagreb pogodilo nevrijeme, grom zapalio kuću\nFOTO – Evo kako izgleda dograđeni prostor OŠ „Branko Radičević“ u Banjaluci


Srbija: Ozbiljno poljuljan kredibilitet Đokovića i njegove familije | Kosova.info\nDom|Najnovije|Srbija: Ozbiljno poljuljan kredibilitet Đokovića i njegove familije\nSrbija: Ozbiljno poljuljan kredibilitet Đokovića i njegove familije\nOsnivač pokreta „Novi optimizam“ Branislav Guta Grubački ocenio je da je zbog svega što se dešava sa Novakom Đokovićem u Australiji ozbiljno poljuljan i njegov, i kredibilitet porodice Đoković. “Kredibilitet i Novaka Đokovića, kao i familije Đoković, koja neverovatne stvari izgovara prethodnih dana, ozbiljno je poljuljan. I australijski sistem je pod upitnikom na koji način reaguje prema najboljem teniseru na svetu”, rekao je Grubački za N1.\nPodsećamo, slučaj Đoković dobio je nove razmere nakon što su svetski mediji objavili sudske spise u kojima su advokati Novaka Đokovića naveli da je najbolji svetski teniser predao pozitivan rezultat PCR testa koji je datiran na 16. decembar. U novinarskim izveštajima, ali i na društvenim mrežama nametnulo se pitanje, kako je moguće da je Novak dan nakon testiranja, na kom je i bio pozitivan, uručio pehare najboljim mladim teniserima, a samo devet dana kasnije igrao tenis ispred svoje zgrade.\n„Imamo provizorijum od države tako da nije teško običnom čoveku da nađe nekakav test krivotvoreni za svoje ineterese, a kamoli Novaku Đokoviću“, rekao je Grubački u Novom danu.\nOn je napomenuo da nema uvid u ceo slučaj, ali da ne želi da bude talac medijske manipulacije i “razvlačenja cele države oko jednostavne stvari”, da je Novak želeo da igra Australijan open, a da australijske vlasti odlučile da ne priznaju odobrenje Đokoviću.\n“Umešala se politika kao takva, mi smo deo predizborne kampanje u Australiji”, rekao je on i dodao:\n“Ne mogu da zamislim šta bi se ovde dešavalo da je neki Australijanac, preko volje ovdašnjih vlastodržaca uradio tako nešto”.\nIstiče da je Novak “ušao u nešto što do sada nije nikada”. “Kako će se izvući, ne znam, ali siguran sam da mi kao obični građani nemamo uvid šta se tu zaista dešava. Lično mu želim mu svu sreću, ali ne želim da budem deo te atmosfere u kojoj je Novak Đoković ‘srce Srbije'”, kaže Grubački.\nOn je naglasio da Đoković jeste najbolji sportista svih vremena u Srbiji, ali da to što igra tako tenis ne znači da “svi mi treba da pratimo svaku ludoriju njegove familije”.\nSve to, kako dodaje, govori o našem društvu.\nIstiče da ovo društvo ima toliko problema u kom nije ključan onaj koji se dogodio Đokoviću, sa stavom koji je problematičan sam po sebi. “On ima pravo na to da se ne vakciniše, ali neodgovoran je način na koji se poneo prema velikoj pošasti koja je ceo svet preplavila…A Australijanci su imali jedan od najvećih lokdauna u celom svetu i naravno da javno mnjenje regauje na način na koji reguje”, kaže.\nGrubački navodi i da je cela ta priča “skretanje pažnje s važnih tema, a svi se bavimo time a ne šta ćemo da uradimo 3. aprila”.\nPovodom referenduma koji se održava sledeće nedelje, on ističe da se stalno ubacuje nekakva tema od strane vlasti koja u suštini služi za zamajavanje naroda i da se opozicija podeli.\n“Vlast radi opštu društvenu destrukciju, sa fokusom na svoje oponente i referendum je nešto što navodno ima veze sa evropskim integracijama i reformama u pravosuđu a u suštini je to jedno zamajavanje naroda ne bi li s skrenuo fokus sa pravih tema, za mene i za mnoge ljude taj referendum je 3. aprila”, rekao je Grubački.\nOn je rekao i da je organizovanje referenduma na dan ubistva Olivera Ivanovića “veliki greh na teret vlasti”.\nNa protestima u Kazahstanu ubijeno 164 ljudi


Dejvid Bekam zarađuje 50 hiljada funti dnevno - NOVA portal\nDejvid Bekam zarađuje 50 hiljada funti dnevno\nShowbiz Autor:Lidija Stoisavljević29. apr. 202115:38 > 15:39\nNekadašnji fudbaler Dejvid Bekam na račun svog imena ostvaruje ogromne novčane zarade i stallno iznova sklapa nove milionske poslove.\nSaša Kovačević iskopirao Dejvida Bekama\nI dok su strani mediji pre nekoliko meseci pisali o finansijskim problemima bivše spajsice i modne dizajnerke Viktorije Bekam, čini se da njen suprug Dejvid nema takvih problema. Štaviše, „Daily Mail“ prenosi kako navodno zarađuje vrtoglavih 50 hiljada funti dnevno, i to samo od svog brenda.\nTačnije, reč je o zaradi koju mu donose njegove firme „Seven Global LLP“, „DB Ventures Limited“ i „Seven Global Holding Company Limited“, a koje se bave prodajom proizvoda koji nose ime fudbalske zvezde.\n„Dejvid Bekam je međunarodna slavna ličnost, čije je ime postalo životni brend“, stoji u izveštaju „Seven Global LLP-a“, koji postoji od 2015. godine.\nŠto se Viktorijine modne kompanije tiče, ona je od samog pokretanja nakupila gubitke veće od 46 miliona funti, a prema zadnjem pregledu računa u februaru ove godine, revizori su je upozorili na sumnju hoće li moći dalje da nastavi s radom.\nOna je svoj brend pokrenula 2008. godine, kada je dizajnirala malu kolekciju haljina, koja je ubrzo narasla do široke ponude asortimana koja danas uključuje torbe, kapute, cipele i modne dodatke. Iako je u problemima, Viktorijini prijatelji tvrde da je ona odlučna da nastavi sa svojim poslom.\n„To je ono što joj daje identitet, ona voli svoj posao i uprkos očitim preprekama i dalje je zadržala strast i volju da se time bavi“, izjavio je jedan od njih za „Daily Mail“.


Razvoj alpskog skijanja – sastanak na Kopaoniku od 14.04.2021. - Skijaški savez Srbije\nRazvoj alpskog skijanja – sastanak na Kopaoniku od 14.04.2021.\nNakon završetka prvenstva Srbije za decu od 12 do 16 godina na Kopaoniku i proglašenja pobednika, predstavnici Skijaškog saveza Srbije održali su sastanak sa predstavnicima klubova, takmičarima i njihovim roditeljima, kao i trenerima koji će biti zaduženi za rad sa decom na temu upoznavanje sa projektom i početak realizacija projekta Olimpijskog komiteta Srbije i Skijaškog saveza Srbije pod nazivom „Razvojni program alpskog skijanja i identifikacija najtalentovanije dece“.\nIspred Skijaškog saveza Srbije prisutnima se obratio potpredsednik Saveza gospodin Aleksandar Askrabic i direktor gospodin Siniša Radović i istakli da su projektom Olimpiskog komiteta Srbije obuhvaćeni takmičari koji su ispunili kriterijume postavljene od strane komiteta, i ti takmičari su Emilija Djurović (SK Crvena Zvezda), Aleksa Lalic (NS Ski team), Aleksa Balovic (SK Rtanj), Lazar Perisic (SK Rtanj) i Sara Nendvic koja ce verovatno u program biti ukljucena na drugi način jer nastavlja školovanje i rad po drugom modelu.\nPredstavnci Saveza su čestitali takmičarima na do sada postignutim rezultatima i još jednom se zahvalili Olimpijskom komitetu Srbije što su pokrenuli ovaj razvojni program i obezbedli veći deo finansijskih sredstava, stručnu pomoć i podršku i naveli da je ovaj razvojni program od izuzetnog značaja za dalji razvoj skijaškog sporta u Srbiji i predstavlja važan korak u pravcu uspostavljanja planskog i sistematskog rada, u cilju razvoja i budućnosti ovog sporta.\nRazvojni program alpskog skijanja i identifikacija najtalentovanije dece je program Olimpijskog komiteta Srbije koji će sprovesti Skijaški Savez Srbije u saradnji sa klubovima ima osnovni cilj da okupi najtalentovaniju decu u alpskom skijanju, da identifikuje njihove kvalitete i pravovremeno otpočne proces transformacije mladih talenata u vrhunske sportiste.\nPocetak projekta je predvidjen u maju 2021. a zavrsetak 31.decembar 2021., sa pretpostavkom da se isti nastavi po završetku takmičarske sezone i tako bi se sprovodio u celom olimpijskom odnosno četvorogodišnjem ciklusu, sa odredjenim korekcijama, eventualnim poboljšanjima, povećanja broja dece, uključivanje i druge dece koja ispune kriterijume, to znači da će u ovom programu uvek biti samo oni takmičari koji ispunjavaju postavljene norme.\nPlan i program rada je izradjen od strane stručnih lica koji ce sprovoditi sve planirane sadržaje. Prva sledeća aktivnost biće jasno definisanje finansijskih obaveza, psihofizička merenja takmičara i zdravstveni pregledi početkom maja od strane referentne zdravstvene institucije Republike Srbije i sprovodjenje organizacijskih, logističkih i stručnih aktivnosti do odlaska na prvu lokaciju za rad na snegu.\nTakodje, naglašena je mogućnost uključivanja u ovaj razvojni program i takmičara iz drugih klubova po različitim modelima i mogućnostima, a sve u saradnji sa koordinatorom projekta i odobrenjem i uz saglasnost OK Srbije i SS Srbije, sa napomenom da će u toj situaciji finansijske obaveze snositi klubovi. Predstavnici klubova, treneri i roditelji su se pozitivno izjasnili na ovaj projekat i podržali isti, a posebno iskazali potrebu za ovakvim razvojnim programom za srpsko skijanje, povećanje broja dece u programu, što ce doprineti unapredjenju alpskog skijanja u Srbiji. Treneri odnosno nosioci realizacije plana upoznati su sa obavezama i mogućom korekcijom planova u skladu sa situacijom i potrebama, i obavezom praćenja napredovanja, rezultata i forme svakog pojedinca učesnika programa.\nTakodje, jedinstveno je istaknuto je da u narednom periodu treba osmisliti nove programe i projekte i zajedničkim radom klubova i Saveza uključiti što veci broj dece i unaprediti skijaški sport u Srbiji.


Otkrivena tabla Ferhad-begu Dragi (VIDEO) – Centar za bošjnačke studije\nHome / Aktuelnosti / Otkrivena tabla Ferhad-begu Dragi (VIDEO)\nOtkrivena tabla Ferhad-begu Dragi (VIDEO)\nBy admin on jul 14, 2012\nNakon intoniranja himne sandžačkih Bošnjačke tablu su otkrili predsjednik Bošnjačkog nacionalnog vijeća Esad Džudžević i načelnik za lokalni ekonomski razvoj Opštine Tutin Bajram Aljović.\nŠef resora za kulturu u BNV Mustafa Baltić rekao je ovom prilikom da je Vijeće odabralo da postavi tablu Ferhad-begu Dragi jer je on prvi bošnjački političar koji je pokušao da okupi i ujedini, ne samo Bošnjake, već sve muslimane sa ovih prostora.\n“On je video da je bilo potrebno ujediniti se, potrebno gledati mnogo dalje i šire i predstavljao je uopšte jednu vezu muslimana, u ovom smislu i Bošnjaka, Albanaca i Turaka sa tadašnjom Turskom, i borio se za očuvanje svih nas“, rekao je Baltić.\nSkupu se obratio i predsjednik BNV Esad Džudžević koji je rekao da je zadovoljan što je upravo sa imenom Ferhad-beg Drage počelo obilježavanje hiljadugodišnje biserne historije Bošnjaka.\n“Mi kao Bošnjačko nacionalno vijeće i vi kao građani smo obavezni da na ovom mestu obnovimo kuću tog velikog čovjeka. To će biti poruka, naš amanet za sve ono što je on uradio u jednom burnom i teškom vremenu za Bošnjake, i da bismo na taj način kao generacija Bošnjaka u XXI veku zaslužili da neko od ove omladine sutra piše o nama i onom što smo mi radili. Ja vam zahvaljujem što ste prisustvovali jednom izuzetnom kulturnom, političkom i nacinalnom skupu“, rekao je Džudžević u svom obraćanju prisutnima.\nBošnjačko nacionalno vijeće namjerava da, u toku 2012. godine, koja je proglašena Godinom bošnjačkog kulturnog nasljeđa u Srbiji, postavi table na kućama i objektima u kojim su živjele i djelovale znamenite ličnosti iz bošnjačke historije.


Vidić u najboljoj ekipi godine - Bizlife.rs\nVidić u najboljoj ekipi godine\n21:44 Cirih, 09/01/2012\nSrpski fudbaler Nemanja Vidić izabran je večeras u najbolji tim godine u izboru Svetske fudbalske federacije (FIFA) i profesionalnog udruženja fudbalera FIFpro.\nVidić se našao u prvom timu zajedno sa svojim saigračem Vejnom Runijem, dok su ostalih devet igrača iz španskih velikana Reala i Barse. Barselona ima petoricu fudbalera u najboljih 11, a Real devet.\nPrema izboru FIFA i FIFpro, među najboljih 11 našli su se golman Reala Iker Kasiljas, njegov saigrač i odbrambeni fudbaler Serhio Ramos, Nemanja Vidić i defanzivci Barselone Dani Alveš i Đerard Pike. U veznom redu nalaze se igrači Barselone Ćavi i Andres Inijesta i fudbaler Reala Ćabi Alonso. U napadu su Argentinac Lionel Mesi iz Barselone i Portugalac Kristijano Ronaldo iz Reala, a društvo im pravi Vejn Runi.\nGvardiola najbolji trener 2011\nTrenera Barselone Hosepa Pepa Gvardiolu izabrala je večeras FIFA za najboljeg trenera u protekloj godini na gala večeri u Cirihu.\nGvardiola je po prijemu nagrade istakao da želi da trofej podeli sa trenerom Reala Žozeom Murinjom sa kojim je u toj godini vodio veliku borbu zbog koje je i dobio priznanje.\n„Želeo bih ovo priznanje da podelim sa Žozeom Murinjom i da ga posvetim mnogima koji su u poslednjih 100 godina svojim radom proslavili fudbalski klub Barselona“, kazao je Gvardiola.\nOn je u prošloj godini sa katalonskim klubom osvojio prvenstvo Španije, Ligu šampiona i klupsko prvenstvo sveta.\nMesi najbolji u 2011.\nArgentinac Lionel Mesi osvojio je nagradu FIFA Zlatna lopta za 2011. i tako treći put zaredom poneo titulu najboljeg fudbalera na svetu.\n„Ovo je za mene posebno priznanje i ovaj lični uspeh želim da podelim sa klupskim kolegom Ćavijem i svima koji su mi pomogli da ga postignem“, rekao je Mesi prilikom dodele priznanja na gala večeri u Cirihu.\nOn je u najužem izboru prestigao svog saigrača Ćavija i fudbalera Reala iz Madrida Kristijana Ronalda. Fudbaler Barselone je prvi igrač, posle Francuza Mišela Platinija, koji je tri puta zaredom uspeo da osvoji nagradu za najboljeg. Pre njega najbolji su po tri puta bili i Brazilac Ronaldo i Francuz Zinedin Zidan, ali oni nisu uzastopno osvajali priznanje.\nMesi je u protekloj godini osvojio Superkup i prvenstvo Španije, Ligu šampiona i Svetsko klupsko prvenstvo. Rođen je 24. juna 1987. godine u Rozariju u Argentini, gde je počeo karijeru u ekipi Njuvels Old Bojs, odakle je 2000. prešao u Barselonu.


U Gerontološkom centru Niš ponovo ima zaraženih korona virusom - JUGPRESS\nKorona virus ponovo je “ušao” u niški Gerontološki centar. Prema izveštaju koji smo dobili od Instituta za javno zdravlje Niš korona je potvrđenja kod jednog radnika i jednog korisnika doma. Korisnik je po dobijanju pozitivnog nalaza odmah upućen u Kovid bolnicu gde je hospitalizovan\nŠto se zaposlenog tiče, on je već imao meru 14-dnevne izolacije, zbog registrovanja kovida u porodici. Ostali korisnici su dobrog opšteg stanja, i u domu se primenjuju sve naložene mere , zaposleni rade sa punom ličnom zaštitnom opremom i intenzivno prate zdravstveno stanje svih korisnika, navodi se u saopštenju.\nDa podsetimo, tokom prvog talasa, 12. aprila je saopšteno je da je korona “ušla” u niški Gerontološki centar i da ima 6 zaraženih, da bi samo dan kasnije taj broj bio više od 100.\nKlinički centar je u aprilu zbrinuo skoro 200 obolelih iz Gerontološkog centra, a prema podacima Tužilaštva 50 korisnika je preminulo. Tadašnji direktor Milan Stevanović je uhapšen i optužen za krivično delo protiv zdravlja ljudi.\nNa spisku Ustanova socijalne zaštite u kojima ima zaraženih je i Dom za smeštaj odraslih i starijih ‘’Čegarska dolina‘’ iz Niša. Direktor Dejan Stojanović potvrdio da je zaražena jedna radnica, koja kako kaže na sreću ne dolazi na posao od 12.novembra.\nMinistarstvo za rad, zapošljavanje, boračka i socijalna pitanja je objavilo da u ustanovama socijalne zaštite i domovima za smeštaj odraslih i starih lica ima virusa COVID – 19 kod 627 korisnika i 370 zaposlenih.\nOsim Gerontološkog centra na listi ustanova koju je objavilo Ministarstvo za rad, boračka i socijalna pitanja, u kojima je zabeležen virus Kovid 19 nalazi se i Centar za socijalni rad oštine Svrljig, Centar za socijalni rad opštine Aleksinac, Centar za socijalni rad ”Dobrič”, Žitorađa, Zavod za vaspitanje omladine Niš, Dom za smeštaj odraslih lica Kulina, Centar za porodični smeštaj i usvojenje u Nišu, Dom za smeštaj starih lica u Prokuplju.


Uslovi za ulazak u Švajcarsku zabrinuli transportne firme iz BiH: Nove mjere gomilaju gubitke prevoznika - Glas Srpske\nUslovi za ulazak u Švajcarsku zabrinuli transportne firme iz BiH: Nove mjere gomilaju gubitke prevoznika\nJelena Stanić 08.12.2021 07:51\n- Ne znamo kakva će biti organizacija na graničnim prelazima, koliko će trajati pregled testova, te kolike će se gužve formirati. Međutim, izvjesna su duga čekanja na granicama - kaže Grbić za “Glas” dodajući da zabrinjava to što postoje nagovještaji da će slične mjere poput Švajcarske donijeti i pojedine zemlje Evropske unije.\n- Vjerovatno će se pojedini prevoznici odlučiti na dodatnu redukciju broja polazaka, čak i na prestanak vožnje ako se utvrdi da nema zainteresovanih za putovanja - rekao je Mijić za “Glas”.\n- Iz ovih podataka jasno se vidi da prevoznici u BiH trpe enormnu štetu, a da pomoć nadležnih nije ni približno dovoljna za pokriće visokih gubitaka - navode u komori. Dodaju da mjere koje sprovode druge države, u konkretnom slučaju Švajcarska, imaju i te kako uticaja na prevoznike u BiH.\n- U vezi sa eventualnim uvođenjem sličnih mjera i u drugim državama, ne možemo egzaktno utvrditi kolike bi posljedice imale, međutim, sigurno je da će eventualno uvođenje ovakvih mjera imati visok uticaj na poslovanje privrede BiH, kašnjenje u isporuci robe, eventualno raskidanje ugovora, kao i druge štetne posljedice - navode u komori.\n- To je žalosno, ali je činjenica - istakao je Grbić.


Ženska alternativna vlada za drugačija rješenja gorućih bh. problema\nBosna i Hercegovina je zemlja u kojoj nema niti jedne žene na ključnim političkim pozicijama. U Savjetu ministara – državnoj vladi, takođe nema niti jedne žene na ministarskoj funkciji. Čak i na izbornim plakatima kao lideri političkih stranaka i nosioci listi, smiješe se uglavnom muškarci. Sve je to daleko od onoga što Evropska unija zahtijeva od BiH kada je u pitanju učešće žena u procesima odlučivanja i afirmacije polne jednakosti. Zato mnogi pozdravljaju prvu žensku “vladu u sjeni” BiH.\nOvog mjeseca predstavljena je prva Ženska alternativna vlada Bosne i Hercegovine čijih je deset ministarki izabrano glasovima 15.000 građana oba entiteta.\nDirektorica Helsinškog parlamenta građana Banjaluka koji je i nosilac projekta, Dragana Dardić, ističe da ženska vlada u sjeni zapravo treba da pokaže koliko žene mogu da budu kreativne i odgovorne.\n„Sama ideja nije bila da se parira Vijeću ministara BiH, nego da se oformi jedno neformalno ali respektabilno političko tijelo, sastavljeno isključivo od žena stručnjakinja u različitim oblastima koje mogu ponuditi drugačija rješenja i drugačija promišljanje o našoj stvarnosti, koje nije strogo limitirano stranačkom ili nacionalnom pripadnošću”, navodi Dardić.\nŽensku alternativnu vladu čine: Ismeta Čardaković i Samira Hurem iz Sarajeva, Tuzlanke Neira Alić, Džemila Agić i Mirsada Bajramović, Gordana Vidović iz Modriče, Prijedorčanka Murisa Marić, Slađana Vujić iz Rogatice, te Neira Raković – Čelebić iz Bihaća. Sve su to žene sa zavidnom karijerom u oblasti preduzetništva, kulture, sporta i ljudskih prava.\nMurisa Marić, koja je izabrana za ministarku civilnog društva i aktivizma, dugogodišnja je društvena aktivistkinja i izvršna direktorica Udruženja „DON“ iz Prijedora. Ona obećava da će ženska vlada raditi u korist svih građana:\n„Smatramo da trenutno ima i da treba postojati mnogo razloga za kompromis, za ustupke i da je to jedini način da krenemo dalje, u smislu da ćemo zapošljavati ljude, da ćemo raditi sve ono što bi pokrenulo privredu. Postoje brojni načini kako izmijeniti situaciju u sferi kršenja ljudskih prava, većeg uvažavanja rada i civilnog društva, socijalne zaštite,obrazovanja, finansija i ostalih oblasti za koje su ministarke izabrane, zato što je naše viđenje sigurno drugačije od sada vladajućeg. Svaka od nas zna šta su ingerencije svih nivoa vlasti, nismo tu da samo emotivno kažemo treba ovoj zemlji ovo ili ono. Vlada u sjeni može pomoći vlasti na svim nivoima.“\nIdeji ženske alternativne vlade podršku su dale brojne nevladine organizacije i osobe koje se bave ljudskim pravima.\nProfesorica Prirodno–matematičkog fakulteta u Sarajevu Lamija Tanović kaže da je ideja zanimljiva posebno ako se zna da su žene te koje više glasaju na izborima, ali glasaju za muškarce što pokazuje da nedostaje ženske solidarnosti.\n„To je dobra ideja, ako ništa drugo onda zbog medijske pažnje; da se kaže da u našoj sredini postoje žene koje bi mnogo mudrije, sa manje taštine, sa manje korupcije, radile vrlo odgovorne poslove. Evo, ja znam veliki broj žena koje bi se u nekim poslovima mnogo bolje snalazile bez propratnih bolesti od kojih boluju naši političari. Ali, nemaju šanse“, pojašnjava Tanović.\n„Ovaj projekat će ako ništa drugo podstaći na razmišljanje žensku javnost jer one moraju razmišljati o svom budućem političkom angažovanju koje je svakako ozbiljno i odgovorno, koje je moguće,očekivano i potrebno“, riječi su predsjednice Humanitarne organizacije „Partner“ iz Banjaluke Olivere Mastikose.\nDeset ministarki izabrano je među 70 kandidatkinja koje su predložile nevladine organizacije iz oba bh. entiteta. Društveni aktivisti su, takođe, predlagali i koja bi to ministarstva trebala da budu zastupljena u ženskoj vladi.\n„Naprimjer, jedno od predloženih ministarstva je za borbu protiv korupcije ili za borbu protiv svih oblika nasilja. To su ministarstva koje su naši građani prepoznali kao potrebne ili one koji nedostaju u Bosni i Hercegovini“, kaže Dragana Dardić.\nMurisa Marić kaže da su ministarke u Ženskoj alternativnoj vladi svjesne poteškoća sa kojima će se suočavati da njihov rad bude uvažavan i od vlasti i od javnosti.\n„Tako da ćemo svojim djelovanjem prokrčiti put barem dijelu prijedloga, želja i potreba građana. Ovih dana se pripremaju lokalni izbori, u toku je predizborna kampanja. Organizacije civilnog društva su napadnute za svoj rad, kandidati partija ne žele učestvovati na tribinama koje organizuju nevladine organizacije, odnosno građani putem civilnog sektora. A to su ljudi s kojim treba sutra da razgovaramo na svim nivoima vlasti – od lokalnog do državnog“, navodi Marić.\nFormiranje ženske vlade u Bosni i Hercegovini jedna je od aktivnosti projekta „Ženska strana politike“ koji od oktobra 2011. godine uz finansijsku podršku Fondacije Instituta „Otvoreno društvo“ realizuje Helsinški parlament građana Banjaluka.


NAJEŽIĆETE SE: Aleksandra Prijović pokidala Cecin veliki hit i to na suvo! (VIDEO) - Politika ekspres\nAleksandra Prijović važi za jednu od pevačica sa najboljim vokalnim sposobnostima. Mnogi je porede sa Cecom, a sada je pokazala i kako razbija njene pesme.\nNaime, na internetu se pojavio snimak na kom mlada Aleksandra uživo peva Cecin hit "Ako te ona odbije" i to "na suvo".\nOvim izvođenjem oduševila je sve, pa poslušajte kako to zvuči:


Ombudsman utvrdio da je Ministarstvo podnelo zahtev za pokretanje postupka protiv Vučelića\nZaštitnik gradjana Zoran Pašalić saopštio je danas da je utvrdio da je Ministarstvo kulture i informisanja podnelo zahtev za pokretanje prekršajnog postupka protiv odgovornog urednika internet portala Novosti Milorada Vučelića, zbog objavljivanja u medijskom sadržaju prepoznatljivog identiteta maloletnika, saopšteno je danas.\nU saopštenju se navodi da je ombudsman 4. februara 2020. godine po sopstvenoj inicijativi pokrenuo postupak kontrole pravilnosti i zakonitosti rada Ministarstva kulture i informisanja, od kojeg je zatražio da pokrene odgovarajuće postupke kako bi utvrdilo da li su pojedini mediji svojim izveštavanjem o zlostavljanju dvoje dece u okolini Kovina povredili prava i interese te dece, te da preduzme potrebne mere iz svoje nadležnosti.\n“U izjašnjenju dostavljenom Zaštitniku gradjana, Ministarstvo je navelo da je u postupku nadzora nad primenom Zakona o javnom informisanju i medijima utvrdilo da je odgovorni urednik internet portala, u medijskom sadržaju koji je objavljen na internet stranici tog lista 03.02.2021. godine, učinio prepoznatljivim maloletnika u informaciji koja može da povredi njegovo pravo ili interes, čime je postupio suprotno odredbi člana 80. stav 2. Zakona”, navodi se.\nKako se dodaje, Ministarstvo kulture i informisanja je u izjašnjenju dalje navelo da je protiv odgovornog urednika internet portala Novosti Milorada Vučelića podnelo zahtev za pokretanje prekršajnog postupka.\nU istom postupku kontrole, Pašalić je tražio izjašnjenje od Centra za socijalni rad u Kovinu – koji ga je izvestio da se porodica dece nalazi na evidenciji Centra kao korisnik socijalnih davanja, kao i da nije imao saznanja o postojanju nasilja u porodici niti je isto prijavljivano.\nU izjašnjenju, Centar navodi i da je dvoje dece odmah nakon saznanja o zlostavljanju od strane oca smešteno u hraniteljsku porodicu, dok su ostala deca hitno izmeštena u srodničku porodicu, koja je i prijavila dogadjaj a nakon toga je i njima je obezbedjena hraniteljska zaštita.


Beograd: Omladina Narodne stranke postavila izložbu kuća na prodaju na KiM - Politika - Dnevni list Danas\nPočetna » Politika » Beograd: Omladina Narodne stranke postavila izložbu kuća na prodaju na KiM\n2Piše: Danas Online 29. maja 2020. 17.48\nPredsednik omladine Narodne stranke Ivan Gajić rekao je da građani Srbije preko medija sa nacionalnom frekvencijom ne mogu da se tačno i objektivno informišu o pravom stanju na terenu.\n„Umesto da se našim građanima na Kosovu i Metohiji obezbedi perspektiva za normalan i dostojanstven život, aktuelna vlast u Beogradu trguje nacionalnim interesima na Kosovu i Metohiji i tako pokušava da obezbedi sebi još nekoliko godina cenzure i pljačke“, naveo je Gajić.\nAkciji je prisustvovao i poverenik Omladine Narodne stranke iz Gračanice Darko Stolić, koji je rekao da predsednik Srbije Aleksandar Vučić često govori kako je položaj Srba na Kosovu i Metohiji sve bolji, ali da slike jasno govore da to nije istina.\nOmladinci su istakli da je cenzura u medijima kojom se kriju rezultati osmogodišnje vladavine naprednjačkog režima jasan znak da ne postoje uslovi za fer izbore.\nKnez Miahilova, Kosovo, Narodna strankaBeograd\n29. maja 2020. u 18.39\nSrbi sa KiM su izašli na izbore i sa skoro 50.000 glasova podržali Srpsku Listu Aleksandar Vučić. Srpska Lista je oborila Kurtija koga su podržavali upravo Darko Stolić i Narodna Stranka nije ni izlazila na izbore a da je izašla osvojila bi najviše minornih 0.76 % glasova.\nDanas ili koliko sutra će Srpska Lista formirati vladu u kojoj će imati najmanje tri ministarstva i potpresedničko mesto što će sa apsolutnom vlašću u deset srpskih opština uzeli vlast u svoje ruke a ne da čekaju pomoć od matice.\nP. S. Da li su tražili dozvolu od vlasnika kuća koje su na prodaju. Transparentno isticanje panoa: „Kuća na prodaju“ je pre svega pritisak na privremene vlasti na KiM a ne na Srbiju ili lokalne predstavnike srpske samouprave. Siguran sam da su ti isti što prodaju kuće iskoristili pozitivnu diskriminaciju prilikom zapošljavanje.\nMiodrag iz Peći nije iz Peći kaže:\n29. maja 2020. u 20.15\nNebuloza, samo botina kao što si bi mogla da implicira da izdajnička kolaboracionistička Smrdska lista, koja je za svoje sramno ponašanje nagradjenja tim pozicijama u vladi, u stvari radi u najboljem interesu Srba. Velika većina naših stanivnika dole, kao I svetinja, su južno od Ibra, a tvoj Firer AV je pre neki dan prodao Gazivode pa nu nije problem da proda I izda ostatak Kosova I Metohije.


Vesti online / Vesti / Svet / Gerasimov: Mete će nam biti zemlje sa američkim raketama\nDržave u kojima su postavljeni američki raketni sistemi odbrane biće na meti Rusije, ukoliko se SAD povuku iz Sporazuma o likvidaciji raketa srednjeg i kratkog dometa (INF), izjavio je danas načelnik Generalštaba oružanih snaga Rusije Valeri Gerasimov na sastanku sa inostranim vojnim atašeima.\n- Želim da pošaljem poruku vašim rukovodstvima, ako se INF prekrši, nećemo ostati bez odgovora. Kao vojni profesionalci, trebalo bi da znate da meta nije teritorija SAD, već da će države u kojima se nalaze raketni sistemi SAD sa raketama srednjeg i kratkog dometa postati mete za rusku odmazdu - rekao je Gerasimov, prenosi TAS S.\nNačelnik Generalštaba Rusije smatra da će saopštenje američkog predsednika Donalda Trampa da napusti INF loše uticati na globalnu stratešku stabilnost.\n- Ovo vidimo kao veoma opasan korak, koji može negativno da utiče i na evropsku bezbednost i na stratešku stabilnost uopšte - rekao je Gerasimov.\nPrema njegovim rečima, SAD optužuju Rusiju za kršenje INF-a, ali je u stvarnosti situacija drugačija.\n- Optužbe protiv Rusije su pokušaj da se zamaskira prava situacija. Prava situacija je da Rusija od 2000. godine poziva Vašington da prekine sa praksom korišćenja raketnih meta, odnosno simuliranje balističkih raketa srednjeg i kratkog dometa tokom testiranja antibalističkih raketnih sistema, što sporazum zabranjuje - rekao je Gerasimov, prenosi TAS S.\nAmerički vertikalni lansirni sistem "MK-41" postavljen u Rumuniji i Poljskoj može da lansira krstareće rakete srednjeg i kratkog dometa, što je "direktno kršenje" INF-a.\nPoruka: Opasan korak


Home > Obrazovanje > TRIBINA „BIZNIS S DUŠOM“ 17. OKTOBRA U NOVOM SADU\n3 Oktobra, 2019 9 Oktobra, 2019 admin400Leave a Comment on TRIBINA „BIZNIS S DUŠOM“ 17. OKTOBRA U NOVOM SADU\n„Biznis s dušom“, tribina direktorke kompanije Delta Holding održaće se 17. oktobra u Novom Sadu, a predavač će biti Monika Pejčić, direktorka HR sektora.\n„Biznis s dušom“ je tribina poslovno-motivacionog karaktera, koja se po prvi put održava u Novom Sadu, a organizuju je, zajedničkim snagama, Savez studenata Univerziteta u Novom Sadu i kompanija Delta Holding, a u okviru Obrazovnog programa „Compass“.\nSavez studenata Univerziteta u Novom Sadu je najstarija studentska organizacija koja brine o položaju svih studenata u Novom Sadu. Cilj udruženja jeste organizacija sadržaja koji doprinose stvaranju povoljnih uslova za iskazivanje kreativnosti studenata kroz naučno, kulturno, sportsko i svako drugo delovanje. Obrazovni program “Compass” pokrenut je od strane kompanije Delta Holding sa ciljem da se studentima pruži sjajna prilika da već tokom studija zakorače u poslovni svet i vide kako u praksi izgleda vođenje biznisa jedne od najuspešnijih kompanija u Srbiji.\nU okviru tribine „Biznis s dušom“, direktorka HR sektora kompanije Delta Holding, Monika Pejčić, pružiće studentima različitih profila jedinstven uvid u princip rada jedne velike kompanije. Pored toga, učesnici tribine će dobiti priliku da saznaju zanimljivosti o načinu regrutacije, selekcije i zapošljavanja u Delta Holdingu, sve informacije o programu „Mladi lideri“ i „Compass”.\nSama tribina će biti održana 17.oktobra od 17 h u Amfiteatru Centralne zgrade Univerziteta u Novom Sad-u . Kako je broj mesta ograničen, registracija je obavezna putem sledećeg linka: https://www.surveymonkey.com/r/YHYP9T2 Više informacija na: facebook.com/ssu.novisad instagram.com/savez_studenata\nPOKRAJINSKA VLADA: Za šume, rasadnike i lovstvo 80 miliona dinara


Centar Zaštiti me dobio “senzornu sobu” za djecu sa posebnim potrebama – mojKontakt portal – Radio Televizija Kontakt\nCentar Zaštiti me dobio “senzornu sobu” za djecu sa posebnim potrebama\nKako je saopšteno iz Doma zdravlja, ovo je prvi opremljeni kabinet za senzornu integraciju na primarnom nivou zdravstvene zaštite u Republici Srpskoj, a u okviru kompletnog psihijatrijskog tima za djecu i mlade, jedinog takvog na teritoriji BiH.\n“Kabinet je uređen tako da podstiče djecu na kretanje, igru i advekatnu obradu informacija iz okoline. Dijete uči kako dobro organizovati svoju percepciju, ponašanje i igru, a kasnije i školske aktivnosti”, navedeno je u saopštenju.\nUključivanjem djece u tretman senzorne integracije ubrzava se, poboljšava i olakšava proces organizovanja njihove percepcije, ponašanje, igre, a kasnije školskih aktivnosti djece, pa je zbog toga tretman od izuzetnog značaja za bolji razvoj djeteta.\nU tretman senzorne integracije uključuju se djeca sa posebnim potrebama uzrasta od tri do sedam godina, a prvi dolazak u Centar za zaštitu mentalnog zdravlja ostvaruje se upućivanjem nadležnog pedijatra, porodičnog doktora na uputnicu ili inicijativu roditelja.\nBeograd: RS se predstavlja na sajmu turizma, udruženi vinari na sajmu vina\nPromocija srpske enciklopedije „Catena mundi“


Roboti za pakovanje doprinose automatizaciji procesa proizvodnje\n9 маја, 2022 12 маја, 2022 Ambipak magazin\tautomatizacija poslovnih procesa, automatizacija procesa pakovanja, roboti za pakovanje, roboti za paletizaciju, skladištenje, transport i logistika, trasnsport\nIako njihova primena zahteva određenu investiciju, roboti za pakovanje proizvoda predstavljaju značajnu korist za kompaniju\nBrojne promene koje automatizacija poslovnih procesa sa sobom nosi, između ostalog, praćene su i promenama u industriji pakovanja. Sa eskalacijom pandemije Covid-19, automatizacija poslovnih procesa, a samim tim i korišćenje robota u industriji pakovanja, postaje interesantna oblast koja dodatno doprinosi razvoju poslovanja.\nAutomatizacija procesa pakovanja\nSa razvojem tehnologije, istovremeno se razvija i potreba za modernizacijom i unapređenjem poslovnih procesa. Jedan od načina na koji se mogu ne samo unaprediti poslovne aktivnosti, već i ostvariti značajne uštede, odnosi se na automatizaciju procesa pakovanja. Automatizacija procesa pakovanja koja se ogleda u primeni robota za pakovanje, predstavlja sastavni deo svake uspešne proizvodne kompanije. Stoga, roboti za pakovanje su kreirani tako da obavljaju više različitih uloga zbog čega se mogu razlikovati:\nRoboti za pakovanje,\nRoboti za transport,\nRoboti za paletizaciju,\nRoboti za etiketiranje ili označavanje proizvoda.\nSvaki od navedenih robota omogućava efikasno upravljanje procesima, tako što obezbeđuje da se proizvodi pakuju u skladu sa zahtevima.\nPrednosti korišćenja robota u pakovanju proizvoda\nRoboti za pakovanje proizvoda donose brojne koristi za kompaniju, iako na samom početku zahteva određenu investiciju. Imajući u vidu da roboti za pakovanje proizvoda imaju visok nivo produktivnosti, njihova primarna prednost ogleda se u bezbednosti i smanjenju troškova rada. Ove uštede praćene su i visokim stepenom preciznosti i fleksibilnosti, što eliminiše potrebu stalne kontrole i angažovanja više radnika za potrebe sortiranja, pakovanja, paletizacije i etiketiranja.\nRoboti za pakovanje proizvoda mogu povećati kapacitet rada do 15% i obezbediti veći učinak sa istim brojem zaposlenih.\nRoboti za pakovanje beleže istovremeno viši stepen efikasnosti rada i smanjenje mogućnosti pojave štete. Time se obezbeđuje visok stepen pouzdanosti, bezbednosti i fleksibilnosti u kontekstu prilagođavanja zahtevima tržišta.\nRoboti za pakovanje – primena u praksi\nPrateći trendove na tržištu, sve je veći broj kompanija koje u svom poslovanju koriste automatizovane procese pakovanja. Roboti za pakovanje sve se češće koriste u industriji hrane, farmaceutskoj industriji, hemijskoj industriji ali i oblasti agrikulture (npr. roboti za branje voća i povrća, roboti za sortiranje voća i povrća i sl.). Ipak, iako je potreba za robotima za pakovanje proizvoda najveća u oblasti transporta i logistike, procenjuje se da će njihova primena u budućnosti doprineti značajnom rastu robotizacije proizvodnih procesa.\nProcena je da više od 80% skladišta širom sveta ne koristi robote za paletizaciju, što ukazuje na značajan potencijal njihove primene u budućnosti.\nNajuspešnije kompanije u industriji pakovanja koriste robote\nProcenjuje se da su najuspešnije kompanije na globalnom nivou primenile najsavemenija robotska rešenja koja omogućavaju maksimalnu efikasnost procesa proizvodnje i pakovanja proizvoda. Tako, na primer, proizvođač konvencionalnih i robotskih sistema za kartoniranje, pakovanje u kutije, paletizaciju i depaletizaciju Schneider Packaging ističe se kao jedan od vodećih dobavljača na rastućem tržištu robota za ambalažu i pakovanje. Sa druge strane, druga kompanija iz TopTier iz Sjedinjenih Američkih Država prepoznata je kao vodeći proizvođač automatizovanih operacija finalnog pakovanja za proizvođače hrane, pića i robe široke potrošnje na ovom području. Ipak, ne treba zanemariti ni značaj japanske preciznosti u kreaciji robotskih rešenja koje u ovoj oblasti donosi kompanija Fanuc. Zahvaljujući primeni najsavremenijih tehnoloških rešenja, ova kompanija ima razvijenu najraznovrsniju liniju robota za paletiranje u industriji koja odgovora i najsloženijim zahtevima.\nNaslovna fotografija: Pixabay/geralt\n← Upečatljivo, održivo pakovanje veganskih umaka – Greiner Packaging\nКompanija DS Smith obeležila Svetski dan zdravlja i bezbednosti →\n4 марта, 2021 9 маја, 2021 Ambipak magazin


Kruševac spremno dočekuje zimsku sezonu | RTK\nNa 25-oj sednici Gradskog štaba za vanredne situacije, razmatrane mere i aktivnosti za predstojeću zimsku sezonu.Prisustvovali predstavnici Kruševačkih preduzeća i ustanova.\nDvadeset peta sednica Gradskog štaba za vanredne situacije okupila je predstavnike Kruševačkih javnih komunalnih preduzeća, Elektrodistribucije, Zdravstvenog centra, Zavoda za javno zdravlje, Veterinarske stanice i Kruševac puta.\nSednicu je otvorio komandant štaba i gradonačelnik Kruševca Bratislav Gašić u nameri da sazna koliko su pomenute ustanove i službe pripremljene za funkcionisanje u zimskim uslovima.„Prošle godine, kada je u januaru i februaru proglašena vanredna situacija, 38 lica je spašeno, tako da ona, kada govorimo o Rasinskom okrugu, nije imala posledice“, istakao je načelnik ovog štaba i odeljenja za vanredne situacije Policijske uprave u Kruševcu, Aleksandar Lazarević. On je naglasio i da zahvaljujući dobroj organizaciji i saradnji, Kruševac i predstojeću zimsku sezonu dočekuje spremno.\nPrema rečima zamenika načelnika i koordinatora grupe za vanredne situacije Dušana Todorovića, u zimskom periodu, problem predstavljaju veliki snežni nanosi i zato apeluje na građane da se, u tim situacijama, angažuju i očiste sneg ispred svojih kuća, zgrada ili lokala.\nVatrogasno spasilački bataljon je takođe spreman, potvrđuje komandant Vladica Stanković: „Kao i prošle godine i ove ćemo se potruditi i dati sve od sebe da rešimo probleme koji se dese a za koje smo mi zaduženi. Prioritet nam je da u vanrednoj situaciji stignemo do teško pristupačnih domaćinstava i ugroženim porodicama dostavimo hranu, lekove i sredstva za higijenu“.\nInače, sednici Gradskog štaba za vanredne situacije, prisustvovao je zamenik gradonačelnika Siniša Maksimović, a dodeljene su i zahvalnice Gradskoj i Policijskoj upravi, Vojsci Srbije garnizonu u Kruševcu i JKP „Vodovod“.\nPrethodno : Mladi šampioni\nSledeće : SREDA, 14. novembar


Vladika: KP provokativnim ponašanjem odvraća vernike – Nadlanu.com\nVladika: KP provokativnim ponašanjem odvraća vernike\nObjavljeno 7. jan 2013. / 15:46:44\nVladika Teodosije je takođe izrazio veliko nezadovoljstvo zbog nekorektnog odnosa kosovskih institucija prema srpskim zvaničnicima kojima je zabranjeno da posete svetinje SPC ili su prinudjeni, da kao direktor kancelarije za Kosovo i Metohiju Aleksandar Vulin danas hitno napuste manastir pre završetka svečanosti.\n“Nažalost, radost svečanosti u Gračanici zasenjena je krajnje nedoličnim i provokativnim ponašanjem KP koja je 'sprovela policijsku raciju' medju posetiocima manastira i uhapsila nekoliko vernika koji su došli na proslavu praznika”, ukazao je vladika. Vladika, posećajući na incidente koje je KP izazvala za Vidovdan, navodi da je gotovo postalo pravilo da svaki verski praznik protekne u strahu od policijskog terora i hapsenja.\nEpiskop je podsetio i na sličan incident kada ga je posetio savetnik predsednika Srbije Marko Đurić koji je “na krajnje brutalan način bio isteran sa teritorije Kosova”. Prema rečima vladike, iako na Kosovu i Metohiji nisu zabeleženi ozbiljniji incidenti, proslava Božića je posebno bila otežana u Đakovici i u manastiru Visoki Dečani, između ostalog i zbog protesta pokreta Samoopredeljenje.\nbožićkosovo i metohijakosovska policijaSPC


Mladi Zmajevi u Zenici započeli pripreme za Italiju i Luksemburg\nMLADI REPREZENTATIVCI POČELI PRIPREME\nU-21 reprezentativci Bosne i Hercegovine okupili su se jučer u Trening centru NS/FS BiH u Zenici i počeli pripreme za kvalifikacione utakmice sa Italijom i Luksemburgom.\nSelektor Slobodan Starčević ističe da je prethodni meč sa Švedskom pokazao potencijal bh. tima:\n„Slijedi nam meč sa najtežim protivnikom u grupi, ali smo utakmicom protiv Švedske na neki način napravili dobru uvertiru za ovaj susret. Tad smo dobro odigrali, ali nažalost ostvarili smo samo neriješen rezultat. Ipak, smatram da je taj meč bio bitan za sticanje samopouzdanja i pokazatelj da protiv jakih protivnika možemo odigrati dobru utakmicu“, kaže Starčević i nastavlja:\n„Što se tiče susreta sa Italijom, to je ekipa sastavljena od veoma kvalitetnih igrača, koji igraju bitne uloge u svojim timovima. Prije svih Sandro Tonali iz Milana, koji je i kapiten ekipe. Znamo šta nas očekuje i nadam se da ćemo odigrati što bolju utakmicu i ostvariti dobar rezultat.“\nSelektor se osvrnuo i na meč sa Luksemburgom:\n„Nema lakih protivnika, svakoga moramo shvatiti ozbiljno. Luksemburg je odigao dobro protiv Irske od koje smo mi izgubili. Igraju na svom terenu i sigurno je da će pokušati da ostvare pobjedu. Ipak, mi znamo šta trebamo da radimo i očekujem da osvojimo tri boda u tom meču.“\nReprezentativac Đani Salčin je izjavio:\n„Prije svega, očekujem da se dobro spremimo za utakmicu sa Italijanima. Bitno je da dobro pratimo upute selektora i uz dobru postavku vjerujem da možemo ostvariti povoljan rezultat. Mi se ne bojimo nikoga, daćemo sve od sebe i nadam se pozitivnom ishodu.“\n„Uz ozbiljan pristup i pravi rad na treninzima, smatram da možemo napraviti dobre stvari. Žao mi je što neće biti publike, ali nadam se da ćemo ostaviti dobar utisak i da ćemo odigrati kvalitetnu utakmicu sa Italijom. Protivnik je jak i o njima ne treba trošiti riječi, ali imamo i mi šta da pokažemo i nadam se najboljem.“\nMeč sa Italijom na programu je 8. oktobra u 17:30 sati na „Bilinom polju“ u Zenici, dok će 12.10 u 16:30 gostovati u Luksemburgu.\nPromijenjena satnica utakmice Lige nacija Crna Gora - BiH\nNK Čelik: Klub napreduje uprkos opstrukcijama Grada Zenica\nDŽEKO SPASIO PETEVA: Zmajevi slavili protiv Luksemburga!\nISKUPITE SE NACIJI: Zmajevi moraju svladati Luksemburg!


МИЛИОНСКИ ПОСАО ДАЛИ ФИРМИ КОЈА НИЈЕ ПОСТОЈАЛА – ГСПРС Независност\nМИЛИОНСКИ ПОСАО ДАЛИ ФИРМИ КОЈА НИЈЕ ПОСТОЈАЛА\nНасловна/Новости/Актуелно/МИЛИОНСКИ ПОСАО ДАЛИ ФИРМИ КОЈА НИЈЕ ПОСТОЈАЛА\n– Vojvođanski sekretarijat za obrazovanje obezbedio je sumnjivim konkursom stranoj firmi „WDW Soft“ višemilionski vredan posao. Ova firma dobila je pravo da raspolaže i kontroliše školsku bazu podataka o učenicima, roditeljima i nastavnom osoblju, što joj omogućava da, primera radi, roditeljima putem SMS-a pruža informacije o učenicima i da sve to naplaćuje.\nPoverenik za informacije od javnog značaja i zaštitu podataka o ličnosti Rodoljub Šabić doneo je rešenje kojim je zabranio dalju obradu podataka o ličnosti u ovoj takozvanoj Centralizovanoj školskoj bazi podataka. Sada je na potezu tužilaštvo jer ima osnova i za podizanje krivične prijave protiv nadležnih u državnim institucijama.\nPoverenik je naložio Pokrajinskom sekretarijatu za obrazovanje i firmi „WDV Soft“ da odmah zatvore sve pristupe bazi podataka iz lokalnih i spoljnih mreža, a da u roku od 10 dana brišu iz navedene baze podataka podatke o ličnosti za ukupno 200.271 lice (učenika, roditelja, nastavnog i vannastavnog osoblja).\nKako „Blic“ saznaje, firma „WDW Soft“ pobedila je na konkursu iako u to vreme uopšte nije ni postojala, niti je bila registrovana u Srbiji. Takozvani pozivni konkurs bio je prošlog juna, a firma je registrovana tek naknadno, pošto je dobila posao.


Karadžić prisustvuje nastavku suđenja – Nadlanu.com\nKaradžić prisustvuje nastavku suđenja\nHAG, 3. aprila 2010. (Beta-AFP) - Bivši predsednik Republike Srpske Radovan Karadžić prisustvovaće nastavku suđenja koje je zakazano za 13. april pred Haškim tribunalom, iako je Apelaciono veće tog suda odbilo njegov zahtev za odlaganje procesa, izjavio je u subotu pravni zastupnik optuženog.\n"Karadžić je razočaran odlukom. On će, ipak, biti prisutan 13. aprila i namerava da u potpunosti učestvuje u suđenju", rekao je Frans presu advokat Piter Robinson. Tribunal za ratne zločine u Hagu saopštio je u četvrtak da će suđenje bivšem predsedniku RS koji je optužen pred tim sudom za ratne zločine i genocid tokom rata u BiH biti nastavljeno 13. aprila.\nApelaciono veće odbacilo je Karadžićev zahtev za odlaganje suđenja čime se otvara put za izvođenje prvog svedoka optužbe. Portparolka Tribunala Nerma Jelačić rekla je ranije da je sudsko veće odredilo novi datum pošto je odbacilo Karadžićev zahtev da početak dokaznog postupka počne 17. juna zato što nije imao dovoljno vremena za pripremu odbrane.


Apple napušta projekat direktnog slanja poruka između iPhone-a | PC Press\nApple napušta projekat direktnog slanja poruka između iPhone-a\n27. avgust 2019. Branislav Bubanja\nApple se ne boji da potroši mnogo vremena, novca i inženjerskih resursa, da bi u nekom trenutku, čak i kada je proizvod u potpunosti spreman, odustao od njega. Navodni razlozi su što se na kraju pokaže da takvi proizvodi ipak ne uspevaju da dostignu kompanijske visoke standarde kvaliteta, ali i upotrebljivosti.\nUostalom, u poslednjih nekoliko meseci svedoci smo nekoliko takvih slučajeva, koji su potvrđeni ili o kojima se priča. Na primer, kompanija je zvanično odustala od AirPower pad-a za bežično punjenje, a kolaju priče da će slična sudbina zadesiti i dugo očekivane Augmented Reality naočare.\nNajsvežiji primer je napuštanje ideje za upotrebu bežične tehnologije koja bi omogućila korisnicima iPhone-a da direktno komuniciraju, čak iako nemaju signal mobilne mreže. Ovu tehnologiju Apple je razvijao zajedno sa Intel-om, a ona je imala za cilj da omogući korisnicima da upotrebom radio talasa ostvare međusobnu tekstualnu komunikaciju, bez oslanjanja na postojeće mreže mobilne telefonije. Suštinski, to bi bila neka vrsta tekstualnog toki-voki uređaja.\nIpak, moguće je da ova funkcionalnost nije napuštena zauvek. Postoje šanse da ona jednog dana u budućnosti ponovo bude „izvučena iz fioke“. Jedan od potencijalnih razloga sadašnjeg odustajanja (odlaganja) razvoja je činjenica da je usled nesuglasica sa Qualcomm-om, Apple od Intel-a otkupio kompletan biznis proizvodnje modema i da će se fokusirati na razvoj 5G čipova – jer je to tehnologija koja je izvesno pred vratima. Kako sada sve ostaje „unutar kuće“, lako može da se u nekom trenutku donese odluka o nastavku razvoja ove tehnologije.\nPročitajte i: iOS 15 Messages greška tajno briše rezervne kopije fotografija\nTagovi: apple, direktno slanje poruka, Intel, iPhone, napuštanje projekta, toki voki\n← Android 10 stiže na Pixel telefone\nBang & Olufsen u finansijskim problemima i traži kupca →


Niška televizija » Nepoznata lica neovlašćeno prikupljala lične podatke građana na Paliluli (VIDEO)\nNepoznata lica neovlašćeno prikupljala lične podatke građana na Paliluli (VIDEO)\nObjavljeno 09.04.2015. 14:19\nNa teritoriji GO Palilula za sada nepoznata lica neovlašćeno su prikupljala lične podatke građana kako bi ih, navodno, obučavali za posao u kompaniji Jura. U ovoj opštini kažu da je slučaj prijavljen policiji i da je istraga u toku.\nVeć nekoliko dana, prema rečima čelnika GO Palilula, nepoznata lica anketiraju građane od vrata do vrata, a u jednom selu na teritoriji opštine su čak otvrili i kancelariju u privatnoj kući, kako bi prikupili lične podatke meštana za navodnu obuku i zaposlenje u Juri.\nNije poznato koliko su građana do sada obmanuli, ali u opštini pretpostavljaju da ih je više desetina. Ceo slučaj prijavili su policiji i nadležnom tužilaštvu.\nJoš nije poznato da li su NN lica tražila novac za navodno zapošljavanje u Juri, ali se, u svakom slučaju, radi o krivičnom delu – neovlašćeno prikupljanje ličnih podataka, dodaje Džunić.\nOdržana tribina “Podrška porodici – podrška deci“ (VIDEO)\nBroj sajtova koji propagiraju ekstremizam i terorizam povećao se deset puta (VIDEO)


/ Samo ovu noć\nKnjiga Samo ovu noć - auotr Amanda Kvik - Nekoliko strana\nAmanda Kvik\tSamo ovu noć\nNova uzbudljiva avantura, uzavrela od viktorijanske strasti i ogrnuta velom drevne misterije.\nBez prebijene pare i na sigurnom putu da ostane usedelica, Veniša Milton dobija zadatak da fotografiše zbirku relikvija tajanstvene organizacije koju je pre dva veka osnovao ekscentrični alhemičar. Nakon noći provedene sa njegovim potomkom Gejbrijelom Džounsom, Veniša namerava da se vrati svakodnevnom životu, ali nakon toga u novinama pronalazi vest o njegovoj smrti. Uzima pseudonim „gospođa Džouns“ i pod plaštom ugledne udovice postiže vrtoglav uspeh kao fotograf.\nMeđutim, njen romantični hir stvara neočekivane nevolje: gospodin Džouns vraća se u njen život, zapanjujuće živ i zdrav, a spone koje ih vežu daleko su jače od sećanja na prohujalu strast. Tu je i neko ko je spreman na sve da bi se domogao vekovima izgubljene tajne, a Gejbrijel i Veniša moraju da krenu u potragu za opasnim suparnikom koji je neprestano korak ispred njih.\n„Savršena kombinacija misterije i romanse!”‒ Publishers Weekly\n„Savršena kombinacija misterije i romanse!”‒ Publishers Weekly Komentari\nRSD 639.00\tSUMNJIVA IGRA\nRSD 559.00\tOVIM PRSTENOM\nRSD 479.00\tPONOĆ U ĆILIBARU


35 računara za OŠ "Branko Radičević" iz Popovca - Lokalni.rs\n35 računara za OŠ „Branko Radičević“ iz Popovca\nNakon Osnovne škole „Radoje Domanović“ iz Paraćina, i OŠ „Branko Radičević“ iz Popovca dobila je 35 računara i dva štampača od Ministarstva prosvete, nauke i tehnološkog razvoja namenjenih opremanju digitalnih učionica.\nPrema rečima Marka Miladinovića, direktora popovačke osnovne škole, računari, monitori i štampači su dobijeni za matičnu školu, kao i istureno odeljenje u Buljanu, ali će biti podeljeni i ostalim odeljenjima ove škole gde postoje računarski kabineti.\nMi smo aplicirali kako bi dobili nove računare, ali nismo očekivali da će broj biti ovoliki. Tako da ćemo umesto da ovde bude instalirano 20 i u Buljanu 15, računare raspodeliti i u ostalim selima gde imamo odeljenja škole, tako da će sva naša deca imati bolje uslove za rad. Do sada smo imali neke računare, ali su prilično stari i omogućavali samo osnovne radnje, nastavnici informatike su baš imali poteškoće da deci prenesu sve ono što im je neophodno danas da bi se reklo da ste spremni za neki informatički rad.\nrekao je Marko Miladinović, direktor OŠ „Branko Radičević“ Popovac\nDobijeni računari su, kako iz škole kažu, nove generacije – mini PC računari sa 8GB RAM memorije, a kućište se povezuje direktno na monitor. Osnovne škole sa teritorije paraćinske opštine od Ministarstva prosvete, nauke i tehnološkog razvoja dobile su ukupno 78 ovakvih računara i 5 štampača.


Jadan Balkan - Topovsko meso u ženskom fudbalu - Sportske.net\nNajtragičnije su prošle Makedonke koji esu izgubile od Italijanki u gostima sa čak 15:0. Crnogorke su od Engleskinja na svom bunjištu primile 10 komada, a da nisu postigle niti jedan, dok ni Srpkinje nisu prošle ništa bolje.\nNaša ženska fudbalska reprezentacija je razbijena na Islandu sa čak 9:1.\nBugarke su kao domaćice poražene od Mađarica sa ubedljivih 0:7, reprezentativke Bosne i Hercegovine su izgubile u Poljskoj sa 'pristojnih' 3:1, a isti rezultat viđen je i u duelu Hrvatica i Ruskinja, naravno u korist ovih drugih.\nJedina balkanska ženska selekcija koja je trijumfovala je Grčka, i to protiv komšinica iz Albanije sa ubedljivih 4:0.\nBudući da se Turska jednim malim delom nalazi na Balkanskom poluostrvu i ovu zemlju možemo svrstati u ovu kategoriju, taman da kolko-tolko povadi prosek. Turkinje su ugostile Belgijanke i tukle ih sa 3:0.


Korona guta tone kiseonika dnevno - BIGportal.ba\n17 Septembra, 2021 17 Septembra, 2021 090\nPotrošnja kiseonika u posljednja dva dana je u prosjeku oko 5.000 kilograma na dan, što je pet puta više u odnosu na period prije pandemije – naveli su za Glas Srpske u UKC-u, dodavši da se ne prave zalihe jer je potrošnja kontinuirana.\nPojašnjavaju da postoji rezervoar sa tečnim kiseonikom, koji se u zavisnosti od potrošnje redovno dopunjava, a kapacitet rezervoara je 20.000 kilograma tečnog kiseonika.\nPrije pandemije na godišnjem nivou trošili smo oko 60.000 maraka za kiseonik, a sada nam za tri ili četiri mjeseca treba 300.000 KM – rekao je Dodik.\nU trebinjskoj bolnici navode da im je trenutna dnevna potrošnja kiseonika nešto više od 200 litara dnevno, dok su u periodu prije korone na dnevnom nivou trošili oko 30 litara.\nObezbijedili smo cisternu kiseonika. Od 39 hospitalizovanih, skoro 30 treba neki oblik terapije kiseonikom – rekao je pomoćnik direktora za medicinske poslove u bolnici u Trebinju Stanko Buha.\nZbog kontinuiranog rasta broja oboljelih od korone, kojima je neophodna hospitalizacija, Krizni štab Bolnice je donio odluku da se ponovo pokrene rad “kovid” jedan bolnice, odnosno staro grudno odjeljenje – saopštili su iz te zdravstvene ustanove.


I sljedećih sedam dana, počevši od 15. aprila, na snazi ostaje ograničavanje kretanja građana na cijelom teritoriju Federacije BiH u vremenu od 21:00 sata uvečer do 5:00 sati ujutru narednog dana\nVlada bosanskohercegovačkog entiteta Federacija Bosne i Hercegovine (FBiH) na današnjoj sjednici u Sarajevu odlučila je danas da sljedećih sedam dana na snazi ostaje ograničavanje kretanja građana na cijelom teritoriju Federacije BiH u vremenu od 21 do 5 sati.\nVlada FBiH usvojila je informaciju o epidemiološkoj situaciji COVID-19 u ovom entitetu, s predloženim naredbama i preporukama Kriznog štaba Federalnog ministarstva zdravstva (KŠ FMZ).\n“Na snazi ostaje i naredba vladama kantona, odnosno kantonalnim štabovima ministarstava zdravstva uvođenje restriktivnijih mjera na osnovu procjene epidemiološke situacije u kantonu, odnosno općini uz redovno obavještavanje KŠ FMZ”, navodi se u saopštenju iz Vlade FBiH.\nOvaj štab je zadužen da, prije isteka sedmodnevnog roka, sagleda kompletnu epidemiološku situaciju u FBiH i sačini procjenu rizika, a radi razmatranja mogućnosti i potrebe izmjene naredbi i preporuka te Vladi FBiH dostavi prijedlog novih.\nU informaciji je konstatovano da, iako se primijeti blagi pad broja novozaraženih, epidemiološka situacija u FBiH veoma ozbiljna i pogoršava se iz dana u dan, uz tendenciju daljnjeg pogoršanja te zahtijeva adekvatno djelovanje. Naročito je zabrinjavajuća je u Hercegovačko-neretvanskom, Zapadnohercegovačkom i Bosansko-podrinjskom kantonu.\n“Predložene mjere su preventivnog karaktera te su i dalje najmanje restriktivne u evropskom regionu. One trebaju biti produžene, jer garantuju održavanje privrednih aktivnosti, dok bi popuštanje mjera u ovom trenutku prestavljalo visoki rizik za ponovnu povećanu transmisiju virusa, a samim tim i uvođenje restriktivnijih mjera, što bi dodatno otežalo funcionisanje normalnog života i privrede”, navodi se u saopštenju.


Firma ''Nuovo arte'' je firma koja posluje na tržištu Srbije duže od 20 godina. Već dugi niz godina radimo veoma kvalitetno, a prepoznatljivi smo po uramljivanju slika i slikarskim platnima u Novom Sadu.\nUramljivanje slika i slikarska platna u Novom Sadu su ono čime se ističemo.\nproizvodnja blind ramova,\nizrada slika na kanvasu,\nproizvodnja slikarskih platana,\nzatim usluge digitalne štampe i\nPoslujemo u Sremskoj Kamenici, ali robu isporučujemo širom Srbije. Pratimo svetske standarde kada je ova delatnost u pitanju i među prvima ih plasiramo na našem tržištu.\nMožete nas kontaktirati na navedene kontakte ili nas posetiti lično ukoliko su Vam potrebne dodatne informacije.


Đijadžou most – Kina\nKineske vlasti su u istočnoj pokrajini Šandongu u promet pustile najduži prekomorski most na svetu, koji će u dužini od 42,2 kilometra preko zaliva Điaodžua spajati obalski grad Kvingdao s predgrađem Huangdaoa.\nMost je četiri kilometra duži od dosadašnjeg rekordera, mosta preko slanog jezera Pontčertrejna u američkoj državi Louzijani.\nOvim bi se mostom, na primer, lagano premostio kanal La Manš koji je u najužem delu širok 32 kilometra.\nMost se gradio četiri godine i po državnim medijima koštao preko 10 milijarda juana (1,5 milijardi dolara). Podupire ga više od 5200 stubova. Predviđa se da će njime prolaziti 30 hiljada vozila na dan. Sagrađen je tako da bude otporan na jake potrese, tajfune i sudare s brodovima.\nJedanaest od petnaest najdužih mostova na svetu nalaze se u Kini.


AFP: Godišnjicu Kosova zamaglio suzavac u parlamentu | Magazin Restart\nOsam godina nakon proglašenja nezavisnosti Kosova, „haotične scene“ u kojima kosovski poslanici bacaju suzavac u parlamentu, teško da odaju utisak države koja uspešno funkcioniše, ocenjuje francuska agencija AFP.\nPoslanik kosovske opozicione partije Samoopredeljenje Aljbin Kurti, međutim, smatra da su tako radikalne mere jedini način da se „spasi Kosovo“.\n„Možda će ljudi biti malo šokirani, ali mislim da će većina razumeti da mora da je užasno teško za ovu zemlju, mora da postoji velika opasnost kada su ti poslanici primorani da preduzmu takve akcije“, rekao je Kurti za AFP u Prištini.\nUjedinjena opozicija oštro se protivi sporazumu o formiranju Zajednice srpskih opština, koji je Priština potpisala sa Beogradom uz posredovanje EU, a kritičari strahuju da će se time produbiti postojeće etničke podele na Kosovu i Metohiji i povećati ovlašćenja Srbije.\nZa veliki broj demonstranata, koji su najavili predizborne proteste za sredu, 17. februar, kada se obeležava osam godina od jednostranog proglašenja nezavisnosti Kosova, sporazum je samo katalizator za akciju povodom niza pritužbi aktuelnih vlasti.\n„Potpuno smo razočarani. Kosovo nije ono što smo sanjali da će biti“, istakao je za AFP IT dizajner Petrit Ramadani (32) koji, zajedno sa nekoliko drugih demonstranata optužuje vlasti za širenje korupcije, zaostali razvoj i zanemarivanje muslimanske većine na Kosovu i Metohiji, gde živi oko 1.8 miliona ljudi.\nNezavisnost Kosova još ne priznaje nekoliko zemalja, među kojima su i Srbija, Španija i Rusija, dok je njegovo pridruživanje EU i dalje daleka budućnost, navodi francuska agencija.\nKosovski ministar spoljnih poslova Hašim Tači je, međutim, rekao da je i dalje „pun nade“.\n„Zemlja se menja, nismo savršeni, znam da moramo više da uradimo, ali napredujemo“, ocenio je on u izjavi za AFP istakavši da nema razloga za upotrebom nasilja jer je u pitanju područje Evrope, a ne Bliskog istoka.\nU letku kosovskog Ministarstva spoljnih poslova, koji je deljen na nedavnoj konferenciji u Prištini, navodi se da je to „super-dinamična zemlja“, bogata kafićima i filmskim festivalima u kojoj je zastupljen „harmonični“ i „raznovrsni spoj“ religija i jezika. Realnost je, ipak, komplikovanija što se jasno vidi u Kosovskoj Mitrovici gde most, koji čuvaju NATO snage, deli albansko i srpsko područje, navodi AFP.\nSrpski deo grada pokriven je srpskim zastavama i prosrpskim i proruskim grafitima, a na jednom od njih napisano je „Kosovo je Srbija, Krim je Rusija“, dok je na drugom prikazan ruski predsednik Vladimir Putin kako odlazi dok je u pozadini Bela kuća u plamenu.\nPredsednica Skupštine opštine Kosovska Mitrovica Ksenija Božović rekla je da Srbi sa KIM „gledaju ka Vladi Srbije“ kako bi se rešili svoje probleme.\nIako bi sporazum između Beograda i Prištine trebalo da pomogne srpskoj zajednici na KiM, Božović je istakla da su mnogi zbunjeni i zabrinuti zbog sprovođenja tog sporazuma\n„Priština daje jednu verziju informacija, a Beograd kaže drugačije. Mogu vam reći poziciju srpskih državljana – očekuju mnogo od ovog sporazuma“, zaključila je Božović.


FAŠISTI NISU I NIKAD NEĆE PROĆI\nSavez komunističke omladine Jugoslavije (SKOJ) sa oduševljenjem pozdravlja veliku pobedu radnog naroda Srbije ostvarenu sprečavanjem fašista iz grupacije Nacionalni srpski front da 1.oktobra marširaju Beogradom.\nTaj skup zabranila je policija nakon što je SKOJ pozvao svoje članove i simpatizere kao i sve rodoljube i antifašiste da tog dana izađu na ulice i spreče marš grupacije iza čijeg osnivanja stoji notorni neonacista Goran Davidović “Firer”.SKOJ je imao odlučnu nameru da spreči fašiste da svoje retrogradne stavove šire glavnim gradom Srbije, međutim čim je obelodanjeno da je marš zabranjen i da ga neće biti aktivisti SKOJ-a su doneli ispravnu odluku da u tom slučaju nema potrebe da izlaze na ulice. Organizovanje protesta na dan kada zbog zabrane fašisti neće marširati predstavlja najobičnije samoreklamerstvo bez bilo kakvog efekta i poente.\nIpak, SKOJ izražava protivljenje zbog zabrane antifašističkih demonstracija najavljenih za 1.oktobar u Beogradu. Svaki pokušaj stavljanja znaka jednakosti između fašista i antifašista predstavlja drski pokušaj obmane i zbunjivanja javnosti. NKPJ se tim manipulacijama suprotstavljao i ranije a činiće to i dalje jer niko ne sme antifašističke aktivnosti da izjednači sa delovanjem pristalica naci-fašizma, kerova na lancu krupnog kapitala.


Danas akcija suzbijanja komaraca u Kragujevcu – Veliki Park\nDanas akcija suzbijanja komaraca u Kragujevcu\nObaveštavaju se građani i pčelarska društva da će danas u petak, 2. jula 2021.godine, ukoliko vremenski uslovi budu povoljni, u prepodnevnim satima biti izvedena akcija suzbijanja larvi komaraca. Akcija će se sprovesti u priobalju reka i potoka, Šumaričkog jezera i jezera „Bubanj“. Tretiranje larvi komaraca će biti izvedeno uređajima sa zemlje, visokoselektivnim biološkim preparatom, tako da nisu potrebne nikakve posebne mere predostrožnosti, saopšteno je iz Skupštine grada.\nIstog dana u večernjim satima, ukoliko vremenski uslovi budu povoljni, biće izvedena akcija suzbijanja odraslih formi komaraca na sledeći način i lokacijama:\n– u okviru Centralnog gradskog parka Šumarice, obaviće se dezinsekcija komaraca tehnikom toplog zadimljavanja;\n– tretmani svih ostalih zelenih površina na teritoriji grada Kragujevca (uže gradsko jezgro, jezero Bubanj, jezero Šumarice, Košutnjak, parkovi, zelene površine, travnjaci i sl.) protiv komaraca obaviće se redovnom tehnikom hladnog zamagljivanja


Promjena na čelu Daimlera | Trebevic.net\nFoto izvor: ThePrestige\nDirektor Daimlera Diter Zeče odlazi sa funkcije poslije 13 godina, u vrijeme kada se kompanija suočava sa izazovom prelaska na električne automobile i digitalne saobraćajne tehnologije.\nZeče je dobio dugi aplauz od akcionara na godišnjem sastanku u Berlinu, koji je, uz osmijeh, prekinuo pokazivanjem sportskog znaka za “tajm-aut”.\nNjegov nasljednik je Ola Kalenijus, koji prelazi na direktorsku poziciju sa položaja šefa razvojnog odjeljenja u “Mercedes-Bencu”, koji posluje u sastavu “Daimlera”, prenio je AP.\nOn će rukovoditi budućom proizvodnjom električnih automobila, nadmetanjem sa konkurencijom i razvojem novih psolovnih modela, poput naručivanja automobila za privremenu upotrebu preko aplikacije za mobilne telefone.\nOčekuje se da će akcionari odobriti novu strukturu kompanije, prema kojoj će pravno biti odvojeni poslovi sa automobilima i kombijima, odnosno sa kamionima i autobusima.\n"Daimlera"Direktor DaimleraDiter ZečeOla Kalenijus


Vlada FBiH traži ocjenu ustavnosti Prijedloga opšteg kolektivnog ugovora\nVlada Federacije BiH (FBiH) danas je odlučila da Ustavnom sudu Federacije uputi na ocjenu ustavnosti Prijedlog opšteg kolektivnog ugovora koji su usaglasili federalni Sindikat i Udruženje poslodavaca.\nSaopštavajući ovu odluku, federalni premijer Fadil Novalić rekao je novinarima da je Vlada analizom Prijedloga opšteg kolektivnog ugovora utvrdila da su socijalno-ekonomski partneri, odnosno Sindikat i Udruženje poslodavaca izašli iz okvira zakonitosti, prije svega Zakona o radu.\n"Prijedlog opšteg kolektivnog ugovora nije usklađen sa ciljevima reformske agende koju su potpisali svi i čije je provođenje obaveza svih", istakao je Novalić i dodao da dijelovi predloženog ugovora ugrožavaju provođenje nužnih ekonomskih reformi.\nPrema njegovim riječima, povećanje minimalne zarade za 12,6 odsto, što je predviđeno Prijedlogom opšteg kolektivnog ugovora, predstavljalo bi opterećenje za značajan dio privrede, posebno mala i srednja preduzeća.\n"Svako povećanje minimalca za više od tri odsto je društveno opasno", upozorio je Novalić, dodavši da predloženi opšti kolektivni ugovor predstavlja opasnost za sve budžete u FBiH.\nFederalni premijer dodao je da u određenim članovima predloženi kolektivni ugovor zadire u izvorne nadležnosti FBiH jer dva udruženja građana – Sindikat i Udruženje poslodavaca – određuju visinu minimalca.\nPrema Novalićevim riječima, predloženi ugovor rezultiraće negativnim posljedicama po makroekonomska kretanja, a mogao bi uticati i na pad budžetskih i vanbudžetskih prihoda što bi rezultiralo dodatnim opterećenjem na budžet pošto su određena budžetska davanja u vezi sa minimalnom platom.


Klub prijatelja BiH u američkom Kongresu\nKongresmen Russ Carnahan, demokrata iz savezne države Missouri, u čijoj oblasti živi 40 hiljada do 60 hiljada Bosanaca i Hercegovaca koji su izbjegli u Ameriku, je bio jedan od kosponzora Rezolucije Zastupničkog doma, 199. u kojoj se osuđuje genocid u Srebrenici. U razgovoru sa Mirelom Bruk kongresmen Carnahan sada govori o najnovojoj inicijativi osnivanja Kluba prijatelja BiH u američkom Kongresu.\nCarnahan:U Kongresu imamo različite komitete koji se bave raznim temama, ali isto tako postoje i tzv. Klubovi prijatelja, ili kako mi to nazivamo, Caucusi, koji predstavljaju manji broj zastupnika koji imaju zajedničke interese po određenim pitanjima. Smatrao sam da je važno inicirati tako nešto za BiH kako bi pomogli u obrazovanju članova Kongresa, odnosno, rekao bi ih, naoružati ih informacijama, što je i najvažnija stvar služenja u Kongresu. Možemo pomoći u boljem razumijevanju između naše dvije zemlje, obrazovanju i omogućavanju dvosmjerne komunikacije kako bismo bolje obavljali svoj posao sa prijateljima i saveznicima.\nVOA: Ja u ovom slučaju imam poseban interes, jer u okrugu koju ja zastupam, St Louis, Missouri naseljava se najveći broj ljudi iz BiH u Sjedinjenim Državama i kako sam razumio čak i van BiH- kaže kongresmen Carnahan. Na pitanje koji su sve kongresmeni zainteresirani da se pridruže budućem Klubu prijatelja BiH, kongresmen Carnahan kaže:\n”Razgovarat ćemo sa većim brojem zastupnika, Republikanaca i Demokrata koji će sačinjavati novi Kongres, a to će se desiti u januaru mjesecu. Postoji veliki broj ljudi koji su zainteresirani za evropske teme, koji su bili u Komitetu za međunarodne odnose zajedno sa mnom; no zainteresirani su i ostali zastupnici iz ostalih dijelova Sjedinejnih Država koji zastupaju interese značajnog broja ljudi iz BiH koji žive u državama koje oni zastupaju. Mislim da će se raditi o dobroj grupi zastupnika, jezgri kluba koji će nastaviti sa diskusijama i radom na daljem produbljavanju razumijevanja.\nBitno je imati jezgru, odnosu grupu ljudi u Kongresu koji razumiju situaciju u BiH, izazove sa kojima se ta zemlja sučeljava, probleme ratnih zločinaca koji su na slobodi i koji se nastoje izvesti pred lice pravde, pitanje formiranja vlade i i ostale probleme na putu da se integriraju u evropske institucije. Mislim da su liderstvo i razumijevanje sa američkim liderima važan dio rješenja ovih pitanja.\nVOA: Kongresmen Carnahan kaže da ovdje u Washingtonu, gdje se govori o vanjskoj i unutarnjoj politici zastupa interese i lokalne interese ljudi iz BiH.\nCarnahan: Pored ovih pitanja isto tako su važna lokalna pitanja. Razgovarajući sa prijateljima iz BiH u St Louisu vidio sam da njih isto tako intertesuju lokana pitanja. Mi s njima zajednički radimo kako bismo ih povezali sa lokalnim, državnim i federalnim zvaničnicima tako da mogu punopravno uživati sva prava kao građani Amerike.\nVOA: Kongresmen Carnahan komentira prijem BiH u NATO program Partnerstvo za mir i pored toga što se Karadžić i Mladić i još nekolicina optuženika nalaze na slobodi.\nCarnahan: Oko ovog pitanja postoji jako puno argumenata. Mislim da je važno da se i dalje poduzimaju koraci ka integraciji u evropsku zajendicu, što je pozitivno za zemlju. Ali isto tako BiH i međunarodna zajednica trebaju nastaviti vršiti pritisak kako bi se optužrenici izveli pred sud. To je problem koji još uvijek nije riješen i kojeg treba okončati zbog toliko mnogo porodica koje su propatile, ali i da se uputi znažan signal međunarodnoj zajednici da se neće tolerirati ljudi koji su umiješani u te zločine.